Απριλίου 2016 ~ To blog της Εφημερίδας Δεκέλεια\n30 Απρ 2016\nΟι αποκεφαλισμοί στην «Παλμύρα» της οδού Πατησίων\nΣάββατο, Απριλίου 30, 2016 Εσωτερικά , Κρανιδιώτης No comments\nΣτο Πολυτεχνείο αποκεφαλίζουν τα αγάλματα όπως οι τζιχαντιστές στη συριακή πόλη\nΓιατί σας έκανε εντύπωση ο αποκεφαλισμός του αγάλματος της Βορείου Ηπείρου δίπλα στο Πολυτεχνείο; Διακόσια τριακόσια μέτρα παρακάτω, ο πολύς Καμίνης, που υποδύεται τον δήμαρχο, έχει φυτέψει και δεντράκια, για να μη φαίνεται η άδεια βάση της κατεστραμμένης και εξαφανισμένης προτομής του Ψαρρού, την οποία βανδάλισε η ψευτοπροοδευτική αλητεία, στα Δεκεμβριανά της ντροπής το 2008. Τότε που περνούσαν τα super στην οθόνη με εμπρηστικές μούφες του τύπου «καίγεται η Εθνική Βιβλιοθήκη», «Καίγονται δεκάδες διαμερίσματα στο Κολωνάκι», όλα ψέματα, στο κανάλι όπου κουνάνε το δάχτυλο ο Πρετεντέρης και η Ολγα. 2008-2016, τι είναι οκτώ χρόνια μπροστά στην αιωνιότητα; Πού να βρεθούν χρήματα για την αποκατάσταση; Και στο κάτω κάτω, τι ήταν ο Ψαρρός; Ούτε καν αριστερός ράπερ ή έστω επιφανής «αλληλέγγυος».\nΜια ολόκληρη γενιά χουλιγκάνων ανέθρεψε η Αριστερά και πάμε με φόρα για τη δεύτερη. Μηδενιστικά κουκιά τρώνε, μηδενιστικά κουκιά μαρτυράνε οι ορδές των βάνδαλων ψευτοεπαναστατών. Η μισελληνική Παιδεία, κερασμένη από τον λαό, έναν λαό πια βουτηγμένο στην αγωνία του άδηλου μέλλοντος, με ζοφερούς οιωνούς, επέτρεψε σε βαρεμένους μαρξιστές πάσης απόχρωσης να διδάσκουν στα παιδιά την ασέβεια, το μίσος για την ίδια τους τη χώρα, τους ήρωες και τα σύμβολά της.\nΔείτε τους πανεπιστημιακούς χώρους, τα συνθήματα και τα κουρελόχαρτα στους τοίχους με τα ιδεολογικά ράκη κάθε διαταραγμένου. Δείτε το σκουπιδαριό, τη δικτατορία των ροπαλοφόρων κάφρων που μετατρέπουν τα πανεπιστήμια των μεγάλων ευεργετών σε άντρα ανομίας, σκοταδισμού και ολοκληρωτισμού. Δείτε το μπάχαλο των καταλήψεων, του παραεμπορίου, την πλήρη ασέβεια στους δημόσιους χώρους, τις μουντζούρες στους τοίχους, που υποδύονται την «τέχνη» ως γκράφιτι», τις συμμορίες που μετατρέπουν δημόσια κτίρια σε καταυλισμούς απρόσκλητων μουσαφιραίων.\nΗ βαρβαρότητα έχει γίνει περίπου κεκτημένο δικαίωμα, η βία, οι ύβρεις και οι απειλές σε βάρος δημόσιων λειτουργών, όπως οι αστυνομικοί ή οι ελεγκτές του ΗΣΑΠ, καθημερινή επαναστατική γυμναστική. Κάθε τρελός ολοκληρωτικός οπαδός της βίας κάνει το κομμάτι του σε βάρος αγαλμάτων, πανεπιστημιακών κτιρίων, αστυνομικών τμημάτων, γραφείων πολιτικών αντιπάλων, ανθρώπινων ζωών. Αυτά είναι προϊόν μιας ολόκληρης κουλτούρας που, μεταξύ άλλων, μαθαίνει μια αγράμματη και μηδέποτε διδαχθείσα τον Ελληνικό Τρόπο μειονότητα να θεωρεί τη Βόρειο Ηπειρο και τον αδούλωτο Ελληνισμό της «εθνικιστικό» ζήτημα. Χρήσιμοι ηλίθιοι του αλβανικού σοβινισμού, όπως στο Κυπριακό, στη Θράκη, στο Αιγαίο και στο Λαθρομεταναστευτικό είναι χρήσιμοι ηλίθιοι του τουρκικού ισλαμοφασισμού.\nΕίναι φοβερές οι ευθύνες των ηγεσιών της παράταξης που μέριασαν για να διαβούν οι μηδενιστές και οι βάνδαλοι μαθητές τους, στους οποίους τώρα έχει εκχωρήσει το ακαταδίωκτο η κυβέρνηση του ΣΥΡΙΖΑ και της ψευτοδεξιάς ορντινάντσας του.\nΑφελλληνισμός και εκβαρβαρισμός της νεολαίας με έξοδα των φορολογούμενων γονέων τους. Μεγάλη πετυχεσιά, σίγουρα.\nΕίμαστε πια νοικάρηδες υπό έξωση στην ίδια μας τη χώρα. Από τη μια η ασφυκτική τανάλια των δανειστών και από την άλλη η πειρατική κατάληψη της Παιδείας και των λοιπών χώρων διαμόρφωσης δημόσιου λόγου από μια παρακμιακή συντεχνία, η οποία δρα σαν εξωτερικός εχθρός.\nΤο ζήτημα δεν είναι απλά η ανεύρεση και η παραδειγματική τιμωρία των ενόχων για τον βανδαλισμό του αγάλματος της Αδελφής μας. Κι αν βρεθούν, θα συρρεύσουν μπόλικα στελέχη της κοινωνικής αρρώστιας που καλείται Αριστερά, για να τους υπερασπιστούν.\nΤο ζήτημα είναι η ανάκτηση της χώρας, της Παιδείας, της οικονομικής πολιτικής, κάθε τομέα από τους αληθινούς ιδιοκτήτες τους. Τους Ελληνες.\nΦαήλος Μ. Κρανιδιώτης *Δικηγόρος\nEφημερίδα κυριακάτικη δημοκρατία\nΓιατί φταίμε περισσότερο εμείς και λιγότερο οι ξένοι - Διαβάστε και αναρωτηθείτε\nΠαρασκευή, Απριλίου 29, 2016 Κοινωνικά No comments\nΓράφει ο Ιπποκράτης Χατζηαγγελίδης\nΦίλος επιχειρηματίας, πριν από λίγο:\n«Το 2013 με ρώτησε ο Υπ. Αθλητισμού εάν ενδιαφερόμαστε να νοικιάσουμε το Στάδιο Ειρήνης και Φιλίας για 20 χρόνια, για να εκμεταλλευθούμε εμπορικά το στάδιο και τους περιβάλλοντες χώρους και να πληρώνουμε ενοίκιο στο δημόσιο. Αρχίσαμε να το κοιτάμε, μας άρεσε και πήγαμε στο Υπουργείο για μια μεγάλη, τελευταία συνάντηση. Εκεί μας είπαν ότι απαράβατος όρος είναι να συνεχίσουμε να απασχολούμε το προσωπικό του ΣΕΦ. Ζητήσαμε κατάλογο ονομάτων, με αρμοδιότητες και αμοιβές. Το ΣΕΦ απασχολούσε τότε ΧΙΛΙΟΥΣ (1.000) υπαλλήλους. Η κατώτερη αμοιβή ήταν της καθαρίστριας: €1.600 ενώ από τους 1.000 υπαλλήλους, εμφανίζονταν στο ΣΕΦ για να εργασθούν περίπου 40. Οι υπόλοιποι ήταν είτε αποσπασμένοι σε κομματικά γραφεία ή απλώς έμεναν σπίτι τους. Φυσικά αποσύραμε το ενδιαφέρον μας. Από όσο γνωρίζω, το μισθολόγιο του ΣΕΦ δεν έχει μεταβληθεί».\nΣυνεχίστε να πληρώνετε φόρους. Εβίβα, στη Σοβιετική Δημοκρατία της Ελλάδος!\nΤο κείμενο αναρτήθηκε στο facebook, την Μεγ. Δευτέρα, 25η Απριλίου 2016, από τον φίλο μου κ. Περικλή Κωνσταντινίδη, οικονομολόγο (PhD). Απλώς το αντέγραψα, χωρίς να αλλάξω ούτε μια λέξη!\n28 Απρ 2016\nΟΧΙ ΤΗΝ ΚΑΡΕΚΛΑ ρε γαμώτο...\nΠέμπτη, Απριλίου 28, 2016 Κοινωνικά No comments\nΑυτή την καρέκλα συνάντησα προχτές σε μια επίσκεψή μου σε μια δημόσια υπηρεσία. Έχει πρόχειρα γραμμένο το όνομα "Όλγα" με blanco στην πλάτη της. Το είδα όταν η πλάτη αυτή γύρισε ώστε να σηκωθεί η Όλγα και να πάει κάπου. Ας υποθέσουμε μια Όλγα. Μια οποιαδήποτε Όλγα. Ας φτιάξουμε ένα υποθετικό, φανταστικό, εξωπραγματικό σενάριο. Πέρασε στη σχολή της στο πανεπιστήμιο. Η οικογένειά της και πολλοί συμφοιτητές της την προετοίμαζαν για τις δυσκολίες της αγοράς εργασίας. Για το ότι θα πρέπει να αποκτήσει πολλά προσόντα και να ανταγωνιστεί χιλιάδες άλλους με περισσότερα προσόντα από εκείνη.\nΗ Όλγα όμως πίστεψε στον διαφορετικό δρόμο. Σε αυτόν που της πρότεινε ο φίλος της. Γράφτηκε στη νεολαία του κόμματός της και κατόπιν στην τοπική του οργάνωση. Εκεί ήταν ήδη γραμμένος ο δικός της, ο Νίκος. "Να τους πω να σε διορίσουν;" τη ρώτησε. "Όλοι τους διορίστηκαν μανάρι μου, γιατί όχι κι εσύ; Τόσα χρόνια εδώ μέσα, λίγα έχεις προσφέρει;". "Γίνονται αυτά;" ρώτησε η Όλγα που μέχρι τότε απλά ακολουθούσε τον Νίκο χωρίς να ρωτάει πολλά πολλά. "Μπορείς να με βάλεις κάπου; Θα ήταν υπέροχο!"\nΈτσι η Όλγα πήρε το μπιλιετάκι από την τοπική οργάνωση του κόμματός της που κυβερνούσε, έτρεξε στον διοικητή του οργανισμού και σε λίγες ημέρες εντάχτηκε στο μισθολόγιο του δημοσίου τομέα. Ο μισθός της ήταν ήδη διπλάσιος από τη συνομήλικη φίλη της τη Μαρία που εργαζόταν με ανάλογα προσόντα στον ιδιωτικό τομέα. Τότε η Όλγα αισθάνθηκε μεγάλη υποχρέωση στο κόμμα που τη διόρισε και ορκίστηκε να το ψηφίζει μέχρι να πεθάνει.\nΠέρασαν 10 χρόνια από τον διορισμό της. Η Όλγα πήρε δύο δάνεια, ένα στεγαστικό, ένα για αυτοκίνητο και μια πιστωτική κάρτα για τα ψώνια της. Οι τράπεζες της τα ενέκριναν με κλειστά μάτια, αφού ήταν σίγουρη και μόνιμη η θέση της. 'Αλλαξε γειτονιά, πήγε από τα Δυτικά στα Βόρεια προάστεια. Πήρε και Γερμανικό ποιμενικό. Ξαφνικά η Όλγα άκουσε από το πρωινό του Αντέννα ότι το κράτος λέει στέρεψε. Επειδή τα φορολογικά έσοδα είναι μικρά και το κράτος τεράστιο και "δεν βγαίνει" ο λογαριασμός. Μετά από 5 μήνες της μείωσαν τα χρήματα κατά 30%. Η Όλγα πανικοβλήθηκε. Ακόμα παίρνει περισσότερα από τη Μαρία, αλλά η Μαρία ούτε δάνεια πήρε, ούτε αυτοκίνητο, ούτε άλλαξε γειτονιά. Η Όλγα απέκτησε υποχρεώσεις και είχε προγραμματίσει τη ζωή της διαφορετικά!\nΜαζεύτηκε με τις φίλες της και βγήκε στις πλατείες. "ΌΧΙ στα μνημόνια" φώναξε. "Δεν μπορούμε να ζήσουμε. Θέλουμε αξιοπρέπεια". Η Μαρία δεν πήγε μαζί της γιατί δεν προλάβαινε. Εργαζόταν πλέον σπαστό ωράριο και έπρεπε να πληρώσει τα φροντιστήρια του παιδιού της τέλος του μήνα. Μήπως μπορέσει το παιδί της να ζήσει τη ζωή που η ίδια δεν έζησε. 20 χρόνια πέρασαν από το διορισμό της Όλγας.\n20 χρόνια πριν, η Όλγα θεώρησε τον μισθό της υπερβολικό προνόμιο και ήταν ευγνώμων. Δεν στήθηκε σε καμία ουρά για αξιολόγηση, δεν υπέβαλλε πουθενά βιογραφικό, δεν ανταγωνίστηκε κανέναν. Τώρα πια, θεωρεί τον μισθό της αναφαίρετο δικαίωμα και είναι αγανακτισμένη. Τι να κάνει όμως; Συμβιβάστηκε στον μικρότερο μισθό. Έκοψε περιττά έξοδα και ταξίδια. Πέτυχε και επιμήκυνση αποπληρωμής των δανείων της.\nΗ Όλγα πια είναι βαθιά ριζωμένη στο χώρο εργασίας της. Ποτέ δεν θα παραιτείτο. Πού να πάει; Τι να κάνει; Μπορεί να της έκοψαν τον μισθό. Αλλά όχι να της παίρνουν και την καρέκλα οι συνάδελφοί της. Όχι την καρέκλα ρε γαμώτο...\nΠαναγιώτης Αποστολόπουλος Πέρρος\nΗ ΕΛΛΗΝΟΡΘΟΔΟΞΙΑ ΚΑΙ Ο ΕΛΛΗΝΙΣΜΟΣ ΒΑΛΛΟΝΤΑΙ ΠΑΝΤΑΧΟΘΕΝ Ο Ν.Φίλης ξαναχτυπά: Κατάργησε την διδασκαλία των Θρησκευτικών στην Α' και την Β' Δημοτικού εν μέσω Πάσχα!\nΠέμπτη, Απριλίου 28, 2016 Εκπαίδευση No comments\nΟ Ν.Φίλης ο υπουργός Παιδείας ξαναχτυπά, αφαιρώντας το μάθημα των Θρηκευτικών από την Α' και την Β' Δημοτικού στα πιο κρίσιμα χρόνια δηλαδή όταν σε ένα μικρό παιδί διαμορφώνεται η θρησκευτική αλλά και η εθνική συνείδηση.\nΜέσα στο Πάσχα προφανώς για να μην γίνει αντιληπτό επέλεξαν και άλλαξαν το πρόγραμμα στα δημοτικά σχολεία:\nΜείωσαν τις ώρες των θρησκευτικών στο μισό σε όλες τις τάξεις του Δημοτικού.\nΚαταργούν από την Πρώτη και την Δευτέρα Δημοτικού τα Θρησκευτικά που σημαίνει κατάργηση των βιβλίων των θρησκευτικών και προσπάθεια αποχριστιανοποίησης των Ελληνόπουλων. (ιδού τα Θρησκευτικά που διδάσκονταν στην Α' και στην Β' Δημοτικού, εδώ και εδώ)\nΗ ΑΠΟΦΑΣΗ ΣΤΑΛΘΗΚΕ ΣΤΑ ΣΧΟΛΕΙΑ ΚΑΙ ΣΤΙΣ ΔΙΕΥΘΥΝΣΕΙΣ ΚΑΙ ΘΑ ΙΣΧΥΕΙ ΓΙΑ ΤΗΝ ΕΠΟΜΕΝΗ ΧΡΟΝΙΑ\nΌπως θα δείτε το έγγραφο εκδόθηκε μόλις χθες\nΗ Ελληνορθοδοξία δεν είναι απλώς ένα θρησκευτικό δόγμα. Διαφέρει από τα άλλα χριστιανικά δόγματα και βασίζεται πάνω στην ελληνική σκέψη (κυρίως την αρχαία και ας κράζουν διάφοροι) και στους ελληνικούς τρόπους ζωής.\nΓια αυτό και στην Ελληνορθοδοξία υπάρχει η Μετάνοια και η Συγχώρεση ενώ στους Προτεστάντες υπάρχει μόνο η τιμωρία του πουριτανισμού και στους Καθολικούς η εξαγορά της συγχώρεσης από τον Πάπα.\nΣτην Ελληνορθοδοξία υπάρχει ο διάλογος γι' αυτό και δέχεται ως ισότιμη με την Αγία Γραφή την Ιερά Παράδοση που είναι οι Διδαχές των Αγίων στις οποίες κάποιες φορές δεν συμφωνούν μεταξύ τους αλλά αυτό ακριβώς φέρνει τον πλούτο της ελληνικής σκέψης στην Αληθινή μας Θρησκεία.\nΣτην Ελληνορθοδοξία δεν υπάρχει ο αλάθητος Πάπας και η κοσμική εξουσία του Βατικανού, όλοι κρίνονται ακόμα και οι εκπρόσωποί της.\nΗ Ελληνορθοδοξία είναι λαϊκή θρησκεία που διαμορφώνεται κυρίως από τον λαό για αυτό και η Εικόνα του Χριστού για τους Έλληνες είναι πνευματική και βιωματική. Στο εξωτερικό έχει λάβει την μορφή μια νομικίστικης ερμηνείας και για αυτό οι ξένοι δεν νιώθουν ότι ο Ιησούς Χριστός και τα Θεία εν τέλει, παίζουν έναν ρόλο κρίσιμο στη ζωή τους. Περισσότερο μεγαλώνουν με την άποψη ότι όλη η ζωή θα είναι ένας διαγωνισμός για το ποιος θα έχει τα περισσότερα υλικά αγαθά.\nΜέσα στην Ελληνορθοδοξία έχουν διασωθεί δεκάδες αρχαιοελληνικά έθιμα προσαρμοσμένα στις ανάγκες του Νεοελληνισμού.\nΜε την κατάργηση του μαθήματος των Θρησκευτικών σε αυτήν την ηλικία όπου διαμορφώνονται οι συνειδήσεις ο Ν.Φίλης επιτρέπει να υπάρξει μια «ρευστοποίηση» της παιδικής σκέψης και να είναι δεκτική σε άλλες θρησκείες και και φιλοσοφίες ξένες προς τον Ελληνισμό και την Ορθοδοξία.\nΤο να σέβεσαι άλλες θρησκείες και εθνικές παραδόσεις δεν έχει καμμία σχέση με το να μην διδάσκεσαι τις δικές σου.\nΟ Ν.Φίλης για άλλη μια φορά απασχολεί αρνητικά την επικαιρότητα μετά τις δηλώσεις του περί άρνησης της Γενοκτονίας των Ποντίων από τους Τούρκους και τις επόμενες περί δημιουργίας ενός «καινούργιου έθνους» με την Εθνεγερσία του 1821 επιχειρώντας έτσι να προκαλέσει ασυνέχεια στην ένδοξη και πολυχιλιετή ύπαρξη της ελληνικής Φυλής.\n27 Απρ 2016\nΕπισκέφτηκαν το Σανατόριο της Πάρνηθας και αυτά που κατέγραψαν θα σε ανατριχιάσουν (vid)\nΤετάρτη, Απριλίου 27, 2016 Πάρνηθα No comments\nΜυστηριώδη σύμβολα χωρίς καμμία απολύτως ερμηνεία καλύπτουν τους τοίχους του μισοερειπωμένου κτιρίου όπου άλλοτε στεγαζόταν το σανατόριο στην Πάρνηθα.\nΠερισσότερα ενδιαφέροντα θέματα στή σελίδα: https://www.facebook.com/%CE%95%CF%86%CE%B7%CE%BC%CE%B5%CF%81%CE%AF%CE%B4%CE%B1-%CE%94%CE%B5%CE%BA%CE%AD%CE%BB%CE%B5%CE%B9%CE%B1-159232414279644/?ref=hl\nΠΡΟΣΚΛΗΣΗ ΖΩΟΔΟΧΕΙΑ- 2016\nΤετάρτη, Απριλίου 27, 2016 Αχαρνές , Τοπικά No comments\nΠερισσότερα ενδιαφέροντα θέματα στή σελίδα:\nΣουβλάκια θα φάτε τη Μ.Παρασκευή, στο ραμαζάνι δε σας είδα να τρώτε κανα γουρουνάκι….\nΤετάρτη, Απριλίου 27, 2016 Κοινωνικά No comments\nΣ.Σ. Τό αλιεύσαμε από τό facebook αναφορικά με κάποιους πού αυτοαποκαλούνται "ένωση αθέων" καί είναι στήν πραγματικότητα ένωση ηλιθίων φασιστών, πού δέν τούς ξέρει ούτε η μάνα τους.\nΦανατικός της πίστης δεν υπήρξα πότε. Είναι δικαίωμα του καθενός να πιστεύει και να κάνει ότι θέλει. Αλλά αυτοί στην ένωση άθεων τερμάτισαν τη γελοιότητα. Θα μαζευτείτε να φάτε μπριζόλες τη Μεγάλη Παρασκευή και τι έγινε; Φάτε ότι θέλετε τι το μοστράρετε σαν δημοσιά εκδήλωση.\nΔεν υπήρχε περίπτωση να ασχοληθώ αλλά ούτε και να γράψω για αυτήν την ανακοίνωση και πολύ περισσότερο για αυτήν τη διοργάνωση αλλά υπάρχουν δύο στοιχεία μέσα που εκνευρίζουν και τον πιο ήρεμο. Το πρώτο είναι αυτό με τη λογική. Και μάλιστα η ανακοίνωση λέει δεν απέχουμε από τη λογική. Δηλαδή όποιος είναι πιστός και νηστεύει την Μ. Παρασκευή είναι σίγουρα παράλογος; Είστε για κλάματα. Μόνο εσείς είστε οι πρεσβευτές της λογικής επειδή διαφωνείτε για κάτι;\nΒέβαια στον Πειραιά όταν χτυπιούνται οι μουσουλμάνοι με εκείνα τα μαχαίρια ή τι είναι (και καλά κάνουν οι άνθρωποι στο κάτω κάτω), δεν πήγατε καμμιά φορά μπροστά τους να φάτε κανα γουρούνι. Εκεί απέχετε από τη λογική. Ξέρετε δεν μπορείτε ανάλογα με τη θρησκεία να είστε λογικοί ή όχι, ή θα είστε λογικοί πάντα η δε θα είστε. Δεν είδα ποτέ να μαζεύεστε στο ραμαζάνι και να οργανώνετε παραδίπλα καμιά βραδιά χοιρινοφαγίας ας πούμε. Γιατί ρε παιδιά; Γιατί δε σας παίρνει για αυτό. Όπου μπορούμε κάνουμε την επανάστασή μας αλλά μη δημιουργήσουμε και κανέναν εχθρό και μας κυνηγάει.\n26 Απρ 2016\nΜια χώρα που δεν μπορεί να προστατέψει τα σύνορα και τα μνημεία της, μπορεί να συνεχίσει να υπάρχει; «Αποκεφάλισαν» το άγαλμα της Βορείου Ηπείρου στο κέντρο της Αθήνας\nΤρίτη, Απριλίου 26, 2016 Εσωτερικά No comments\nΣτην οδό Τοσίτσα, δίπλα στο Πολυτεχνείο Θλίψη, οργή και αγανάκτηση από τους Βορειοηπειρώτες\nΒάνδαλοι κατέστρεψαν το άγαλμα της γυναίκας της Βορείου Ηπείρου στην οδό Τοσίτσα, δίπλα στο Πολυτεχνείο.\nΟμάδα ανεγκέφαλων κατέστρεψε το άγαλμα που συμβόλιζε την αντίσταση της Β. Ηπείρου και αποτέλεσε έμπνευση για την Κικη Δημουλά ώστε να γράψει το «σημείο Αναγνωρίσεως».\nΤο άγαλμα, έργο του γλύπτη Κώστα Σεφερλή, δωρήθηκε στο Δήμο Αθηναίων το 1951. Τα επίσημα αποκαλυπτήρια έγιναν το 1953.\nΑναπαριστά μία γυναίκα με δεμένα πίσω τα χέρια, η οποία ανασηκώνει το κεφάλι. Η κίνηση είναι έντονη και αποτυπώνει την αντίσταση της αλυσοδεμένης αλύτρωτης γης της Βορείου Ηπείρου.\nΤο ελληνικό ΥΠΕΞ "διώχνει" Ρώσους τουρίστες από την Ελλάδα\n«Μύλος» με τις θεωρήσεις visa: Η «περιπέτεια» του Ρώσου τουρίστα που θέλει να έρθει Ελλάδα αλλά δεν …μπορεί!\nOι Ρώσοι θέλουν να έρθουν εφέτος στην Ελλάδα. Το ερώτημα ωστόσο που τίθεται είναι: Μπορούν;\nΟι καθυστερήσεις στην στελέχωση των προξενικών μας αρχών στη Ρωσία και η εξ’ αυτού αδυναμία έκδοσης μεγαλύτερου αριθμού θεωρήσεων εισόδου φαίνεται ότι στερούν αυτή την στιγμή …πολύτιμους -για τον ελληνικό τουρισμό- επισκέπτες από τη Ρωσία, παρά τη μεγάλη ζήτηση και το ενδιαφέρον που υπάρχει εφέτος για τη χώρα μας.\nΧαρακτηριστικό αποτελεί το γεγονός ότι το υπουργείο Τουρισμού, δια στόματος της ίδιας της αν. υπουργού κ. Ελ. Κουντουρά, προσδοκά σχεδόν να διπλασιάσει τον αριθμό των Ρώσων τουριστών εφέτος στο 1 εκατομμύριο επισκέπτες (από 510 χιλ. πέρυσι), προσδοκία την οποία ενισχύει και η αύξηση, κατά 30,6%, στις θεωρήσεις βίζα του πρώτου τριμήνου του 2016 σε σύγκριση με το αντίστοιχο περυσινό διάστημα. «Με αυτούς τους ρυθμούς μπορούμε πραγματικά να επιτύχουμε τον στόχο του 1 εκατ. επισκεπτών», ανέφερε χαρακτηριστικά η κ. Κουντουρά την περασμένη εβδομάδα, υπό την προϋπόθεση βέβαια ότι οι ελληνικές προξενικές αρχές θα μπορούν να ανταποκριθούν στον αυξημένο όγκο των αιτημάτων που παρατηρείται ήδη από τις προηγούμενες ημέρες και θα συνεχισθεί με ακόμη μεγαλύτερη ένταση στις επόμενες εβδομάδες.\nΤι λέει το ΥΠΕΞ\nΑκριβώς μάλιστα αυτός ο αυξημένος όγκος των αιτήσεων στάθηκε αφορμή για τις φωτογραφίες με τις ουρές έξω από τα κέντρα υποβολής αιτημάτων που έκαναν το γύρο του διαδικτύου, με το υπουργείο Εξωτερικών να σπεύδει με σχετική ανακοίνωσή του σε διευκρινίσεις. Το υπουργείο αναφέρει ότι οι φωτογραφίες με το μεγάλο αριθμό αιτούντων, ήταν έξω από το ένα εκ των δύο ιδιωτικών Κέντρων Υποβολής Αιτημάτων που λειτουργούν στη Μόσχα και υποστηρίζει ότι, εδώ και μήνες, εφαρμόζει συστηματικό σχέδιο με σκοπό την ενίσχυση των Προξενικών μας Αρχών (σε Ρωσία, Τουρκία, Κίνα, Ουκρανία, Ιράν και άλλες χώρες) ενόψει της υιοθέτησης από όλα τα κράτη-μέλη του χώρου Σένγκεν ενός αναβαθμισμένου και ασφαλέστερου συστήματος παροχής θεωρήσεων. «Κεντρική θέση στον προγραμματισμό του Υπουργείου Εξωτερικών είχαν οι τρεις Προξενικές μας Αρχές στη Ρωσία (Γενικά Προξενεία Μόσχας, Αγίας Πετρούπολης, Νοβοροσίσκ), καθώς φέτος υπάρχει προσδοκία αυξημένης τουριστικής κίνησης από τη Ρωσία. Ιδιαίτερα το Γενικό Προξενείο Μόσχας έχει ήδη ενισχυθεί με 8 εκπαιδευμένους υπαλλήλους του Υπουργείου Εξωτερικών, επιπροσθέτως των εκεί υπηρετούντων, ενώ θα αποσπασθούν 15 ακόμα υπάλληλοι του Υπουργείου Προστασίας Πολίτη το πρώτο δεκαήμερο του Μαΐου και άλλοι 15 έως το τέλος Μαΐου. Έχουν, επιπλέον, προβλεφθεί 55 θέσεις εποχικών υπαλλήλων που θα προσληφθούν επιτοπίως (ήτοι τα 2/3 των συνολικά 84 εποχικών που τοποθετούνται σε όλες τις Προξενικές Αρχές της χώρας στο εξωτερικό). Οι πρώτοι 10 εξ αυτών θα προσληφθούν τις επόμενες μέρες, ενώ οι προσλήψεις στη συγκεκριμένη κατηγορία θα συνεχιστούν στο ρυθμό που κρίνεται απαραίτητος από την ίδια την Προξενική μας Αρχή, στην οποία έχει δοθεί οδηγία για διαρκή εκτίμηση της κατάστασης.\nΕπίσης, από τα μέσα Απριλίου έχουν αυξηθεί οι σταθμοί εργασίας για την έκδοση των θεωρήσεων από 32 σε 47 και έχει επεκταθεί το κέντρο θεωρήσεων σε δύο ορόφους, ενώ είναι σε εξέλιξη προμήθεια και εγκατάσταση 30 επιπρόσθετων σταθμών εργασίας έως τις αρχές Ιουνίου».\nΤο υπουργείο Εξωτερικών επισημαίνει επιπλέον ότι από 20 Κέντρα Υποβολής Αιτημάτων που λειτουργούσαν τον Δεκέμβριο του 2015, πλέον λειτουργούν 28 σε όλη τη Ρωσία και προγραμματίζεται περαιτέρω αύξηση του αριθμού τους. «Τέλος, αναβαθμίστηκε ο απαραίτητος τεχνολογικός και υποστηρικτικός εξοπλισμός (γραμμές μεταφοράς δεδομένων, γκισέ επισκεπτών κλπ.), ενώ συνεχίζεται η αναβάθμιση του λογισμικού έκδοσης θεωρήσεων, εξέλιξη που θα επιτρέψει τη δραστική συντόμευση του χρόνου επεξεργασίας κάθε αίτησης. Με αυτές τις ενέργειες, και όσες άλλες κριθούν απαραίτητες στην πορεία, το Υπουργείο Εξωτερικών στηρίζει έγκαιρα και αποτελεσματικά τις Προξενικές Αρχές, προκειμένου να εξυπηρετηθούν οι ενδιαφερόμενοι να επισκεφθούν τη χώρα τουρίστες και να επωφεληθεί η εθνική οικονομία.\nΣτόχος είναι οι προξενικές μας Αρχές να εξακολουθήσουν να εκδίδουν θεωρήσεις εντός του προβλεπόμενου από το νόμο χρονικού ορίου, ήτοι 10 ημέρες. Σε καμμία περίπτωση δεν έχει υπάρξει υπέρβαση του ορίου αυτού, ενώ φυσικά καταβάλλεται προσπάθεια οι θεωρήσεις να χορηγούνται το συντομότερο δυνατόν. Το Γενικό Προξενείο της Μόσχας έχει ζητήσει από τα τουριστικά πρακτορεία να εξασφαλίζουν την έγκαιρη υποβολή αιτήματος εκ μέρους των ταξιδιωτών, ενώ σε γνώση του Γενικού Προξενείου δεν έχει περιέλθει απολύτως καμία «ακύρωση» πτήσης ή έστω ταξιδιού μεμονωμένου τουρίστα λόγω καθυστέρησης στην έκδοση θεώρησης.\nΟι φωτογραφίες με μεγάλο αριθμό ενδιαφερομένων έξω από Κέντρο Υποβολής Αιτημάτων, αφορούν στην μία και μοναδική περίπτωση που ένα, εκ των δύο ιδιωτικών Κέντρων Υποβολής Αιτημάτων, με τα οποία συνεργάζεται το Γενικό Προξενείο Μόσχας, δέχθηκε τους αιτούντες χωρίς ραντεβού, αντίθετα με την καθιερωμένη τακτική. Ήδη την ίδια μέρα, από την Προξενική μας Αρχή δόθηκε οδηγία η πρακτική αυτή να μην επαναληφθεί και τα δύο Κέντρα Υποβολής Αιτημάτων να λειτουργούν αποκλειστικά και μόνο με ραντεβού για την καλλίτερη εξυπηρέτηση των αιτούντων.\nΓια τη διαμόρφωση πληρέστερης εικόνας, σημειώνεται ότι μέχρι πρόσφατα στη Μόσχα λειτουργούσε ένα μόνο Κέντρο Υποβολής Αιτημάτων που συνεργαζόταν με το Γενικό Προξενείο της Ελλάδας. Ήδη έχει ξεκινήσει η λειτουργία δεύτερου, καθώς και άλλων 7 ακόμα Κέντρων Υποβολής Αιτημάτων σε όλη τη Ρωσία, προκειμένου να χορηγηθούν περισσότερες θεωρήσεις και να υποστηριχθεί το αυξημένο, όπως αναμένεται φέτος, τουριστικό ρεύμα προς την Ελλάδα».\nΤι λένε οι τουριστικοί φορείς\nΑπό την πλευρά τους πάντως οι τουριστικοί φορείς σε Ρωσία και Ελλάδα υποστηρίζουν ότι το πρόβλημα της υποστελέχωσης, έχει γίνει ακόμη πιο εμφανές τώρα, λόγω της αυξημένης ζήτησης με αποτέλεσμα, Ρώσοι οι οποίοι είχαν σκοπό να έρθουν τις πρώτες ημέρες του Μαϊου στη χώρα μας, τελικά να μην μπορούν να εξασφαλίσουν εγκαίρως βίζα, ενώ, μέσα σε όλα, προστίθενται και οι αργίες των ημέρων…\nΑπό την πλευρά του, ο Σύνδεσμος Ελληνικών Τουριστικών Επιχειρήσεων επισημαίνει ότι είχε λάβει διαβεβαιώσεις για 7.000 βίζες την ημέρα –κάτι το οποίο, προφανώς, επί του παρόντος δε συμβαίνει-, ενώ σε συναντήσεις με τη Γενική Πρόξενο Ελένη Μιχαλοπούλου και στελέχη του υπουργείου Εξωτερικών διαβεβαίωσε ότι θα συνδράμει ώστε να γίνουν τάχιστα οι αναγκαίες προσλήψεις.\nΤο ελληνικό Προξενείο στη Μόσχα θα δέχεται βιογραφικά για προσλήψεις έως τις 28 Απριλίου, ενώ την ίδια στιγμή τουριστικά γραφεία στη Ρωσία καταγράφουν ήδη από τις αρχές Απριλίου αύξηση έως και 40% στη ζήτηση για Ελλάδα, η οποία όμως τελικά δεν είναι δυνατόν να απορροφηθεί λόγω των προβλημάτων στις θεωρήσεις…\nΔιανομή τροφίμων σε πάνω από 1.500 δικαιούχους ΤΕΒΑ\nΤρίτη, Απριλίου 26, 2016 Δήμος Αχαρνών No comments\nΟλοκληρώθηκε η πρώτη διανομή τροφίμων σε πάνω από 1.500 δικαιούχους του Ταμείου Ευρωπαϊκής Βοήθειας για τους Απόρους (ΤΕΒΑ) στον Δήμο Αχαρνών.\nΟι εργαζόμενοι της Διεύθυνσης Κοινωνικής Πολιτικής, με τη βοήθεια ιδιωτών εθελοντών αλλά και μαθητών μελών από το 15μελές μαθητικό συμβούλιο του 3ου Γενικού Ενιαίου Λυκείου Αχαρνών, ανέλαβαν τη συσκευασία των τροφίμων σε σακούλες, η οποία διήρκησε τρείς εβδομάδες και πραγματοποιήθηκε υπό την επίβλεψη της Αντιδημάρχου Κοινωνικής Πολιτικής κ. Ελένης Σασχανίδη.\nΤα είδη που περιλάμβανε η κάθε σακούλα ήταν, τρόφιμα μακράς διαρκείας, βρεφικά είδη, γάλα σε σκόνη, βρεφικές κρέμες, όσπρια, ζυμαρικά, γάλατα κονσέρβα, λάδι κ.ά. Η ποσότητα τροφίμων για κάθε δικαιούχο καθορίστηκε από τις ανάγκες του δικαιούχου και της οικογένειάς του. Οι 1.500 δικαιούχοι που έλαβαν τρόφιμα – από τους 2.500 συνολικά δικαιούχους ΤΕΒΑ στον Δήμο Αχαρνών - επιλέχθηκαν με εισοδηματικά και οικογενειακά κριτήρια ενώ οι υπόλοιποι δικαιούχοι θα εξυπηρετηθούν στην αμέσως επόμενη διανομή.\nΟι Σύγχρονοι Διώκτες του Ελληνισμού: Στα Χέρια Αλβανών Δολοφόνων οι Περιουσίες Ελλήνων στη Β. Ήπειρο\nΤρίτη, Απριλίου 26, 2016 Αλβανία , Εξωτερικά No comments\nΈχουμε πολλές φορές στο παρελθόν αναφερθεί στα ύπουλα σχέδια του Αλβανικού Κράτους, να αλλοιωθούν πληθυσμιακά οι περιοχές της Βορείου Ηπείρου με κύριο στόχο αυτές της Χιμάρας και των Αγ. Σαράντα. Είδαμε λοιπόν για το σκοπό αυτό ενοποιήσεις δήμων και υφαρπαγές των περιουσιών των Ελλήνων με ψεύτικα στοιχεία και η απόδοση τους σε Αλβανούς, δηλαδή σχέδια εθνοκάθαρσης που αποκαλύφθηκαν μάλιστα στο παρελθόν, για άλλους λόγους, επίσημα από τους Ράμα και Μπερίσα. Μάθαμε επίσης πρόσφατα, μέσω επίσημων ανακοινώσεων του Αλβανικού κράτους ποιες είναι μέχρι τώρα οι 123 οικογένειες που χάνουν τις περιουσίες τους στις Δρυμάδες. Τώρα σιγά σιγά βλέπουμε σε ποιους εποίκους καταλήγουν οι κλαπείσες περιουσίες των Ελλήνων, εγκληματίες και δολοφόνοι που σταδιακά θα εκδιώξουν μεγάλο μέρος της Ελληνικής μειονότητας από τις πατρογονικές εστίες τους.\nΈτσι, σύμφωνα με τα τοπικά μέσα ενημέρωσης, πριν λίγες ημέρες συνελήφθη (για πολλοστή φορά) ένα διαβόητος εγκληματίας της Αλβανίας ο όποιος είναι αρχηγός εγκληματικής οργάνωσης με πλούσια δράση τα τελευταία 20 χρόνια στην Αλβανία που συμπεριλαμβάνει δολοφονίες, απαγωγές, εκβιασμούς πολιτικών και επιχειρηματιών, διακίνηση ναρκωτικών, καταστροφή περιουσίας με εκρηκτικά, κα. Όπως προκύπτει από στοιχεία σε τίτλο ιδιοκτησίας που δημοσίευσε η ιστοσελίδα HashtagAlbania, ο συλληφθέντας είναι συνιδιοκτήτης σε ακίνητο αξίας μερικών εκατομμυρίων ευρώ στο Δυρράχιο μαζί με τον διαχειριστή της κατασκευαστικής εταιρίας EUROCOL Shpk. Η εταιρεία EUROCOL Shpk έχει αδειοδοτηθεί για την κατασκευή ενός τουριστικού θέρετρου στο χωριό Δρυμάδες στην Χιμάρα. H άδεια κατασκευής έχει δοθεί στην εταιρεία EUROCOL Shk για την κατασκευή του τουριστικού θέρετρου «Shkembinjt e Bardhe» με έκταση 19.100τμ στο χωριό Δρυμάδες από την Εθνική Επιτροπή Πολεοδομίας και φέρει την υπογραφή του Πρωθυπουργού Έντι Ράμα. Το κτήμα με έκταση 19.100τμ πάνω στο οποίο έχει εγκριθεί η κατασκευή του τουριστικού θέρετρου, ανήκει σε δύο ελληνικές οικογένειες από το χωριό Δρυμάδες, οι οποίες είχαν μπλοκάρει τις εργασίες με δικαστική απόφαση καθώς διαθέτουν νόμιμο τίτλο ιδιοκτησίας για το κτήμα αυτό. Τα ονόματα των δύο οικογενειών βρίσκονται στην διαβόητη λίστα με τις 123 οικογένειες από Δρυμάδες που οι Αλβανικές αρχές τους ακυρώνουν τους τίτλους ιδιοκτησίας. Ο εγκληματίας που συνελήφθη, έχει κατηγορηθεί και καταδικαστεί στο παρελθόν για πολλά και διάφορα εγκλήματα αλλά οι ποινές φυλάκισης ποτέ δεν ξεπερνούσαν τους 12 μήνες σε κάθε περίπτωση. Για το λόγω αυτό η Αλβανική αντιπολίτευση είχε δηλώσει ότι ο κακοποιός «έχει πολιτική προστασία από το Σοσιαλιστικό Κόμμα και συνεργάζεται στενά με τον υπουργό εσωτερικών και τον πρωθυπουργό της Αλβανίας». Η ιστοσελίδα Lapsi.al αποκαλύπτει επίσης πως η κατασκευαστική εταιρεία EUROCOL Shpk έχει κατασκευάσει την νέα κατοικία του πρωθυπουργού της Αλβανίας στην οποία μετακόμισε πρόσφατα.\nΘεωρούμε ότι η Αλβανική Κυβέρνηση που κόπτεται για την φιλία με την Ελλάδα… και μάλιστα ζητά και άρση του εμπολέμου από την Ελληνική Βουλή, αποκαλύπτει με αυτά τα βρώμικα σχέδια της τις πραγματικές προθέσεις της που δεν είναι άλλες από τον πλήρη αφανισμό της Ελληνικής μειονότητας. Μάλιστα ταυτόχρονα με την αρπαγή των περιουσιών των Ελλήνων στην Αλβανία μας έρχονται στο νου και οι διεκδικήσεις τους περί περιουσιών τσαμουριάς, περί όψιμων αντιρρήσεων οριοθέτησης ΑΟΖ και αναρωτιόμαστε έτσι άραγε σκέφτονται τη φιλία με την Ελλάδα και έτσι ανταποδίδουν τις ανοιχτές πόρτες της Ελλάδας όταν πεινούσανε … για να μην θυμηθούμε και τα κλειστά σύνορα που επιδιώκουν σε συνεργασία με την Ιταλία …\nΧρήστος Καλογερόπουλος – Βαλκάνιος\nΕξειδικευμένος σε Θέματα Διεθνούς Ασφάλειας στη ΝΑ Μεσόγειο\nTimes: «Παιδιά κακοποιούνται σεξουαλικά στην φαβέλα του Ελληνικού»\nΤρίτη, Απριλίου 26, 2016 Λαθρομετανάστες No comments\n6.000 ΠΡΟΣΦΥΓΕΣ ΚΑΙ ΜΕΤΑΝΑΣΤΕΣ ΕΧΟΥΝ ΔΗΜΙΟΥΡΓΗΣΕΙ ΤΗΝ ΔΙΚΗ ΤΟΥΣ ΜΟΥΣΟΥΛΜΑΝΙΚΗ «ΠΟΛΗ» ΣΤΗΝ ΠΑΡΑΛΙΑΚΗ\nΌτι δεκάδες παιδιά κακοποιούνται σεξουαλικά στην «φαβέλα» του Ελληνικού αναφέρει σήμερα η βρετανική εφημερίδα «The Times» σε νέο δημοσίευμά της για την προσφυγική κρίση και το χάος που επικρατεί στα κέντρο φιλοξενίας προσφύγων στην χώρα μας.\nΗ εφημερίδα κάνει εκτενές ρεπορτάζ για το Ελληνικό εκεί όπου, σύμφωνα με την δημοσιογράφο, «οι μητέρες τρέμουν κάθε νύχτα από τον φόβο για το τι θα συμβεί στα παιδιά τους, αφού πολλά είναι εκείνα που, έχουν πέσει θύματα σεξουαλικής κακοποίησης».\nΜια 35χρονη Αφγανή μητέρα, η Γκουρλούζ Ταζίκ, μίλησε για το πώς νιώθει στην εγκατελελειμμένη αίθουσα αφίξεων όταν κάθε βράδυ τα φώτα σβήνουν στο Ελληνικό.\nΌπως όλες οι μητέρες στο παλιό αεροδρόμιο, η Γκουρλούζ καλεί τα παιδιά της. Όταν πηγαίνουν δίπλα της, τότε εκείνη αρχίζει τους τραγουδά για να τα ηρεμήσει και να τα βάλει για ύπνο. Μόλις τα τρία παιδιά της κοιμηθούν εκείνη δεν πέφτει για ύπνο αλλά μένει ξύπνια, παρακολουθώντας με αγωνία κάθε κίνηση μέσα στο κέντρο και προσέχοντας την «πόρτα» της σκηνής της γιατί, όπως λέει, «περίεργα πράγματα συμβαίνουν μέσα στο κέντρο μετά τα μεσάνυχτα».\nΤο ιστορικό αεροδρόμιο του Χασανίου, που μετονομάστηκε στη συνέχεια αεροδρόμιο του Ελληνικού, η φυσική έδρα της πάλαι ποτέ κραταιάς Ολυμπιακής, εκεί που εκατομμύρια επιβάτες Έλληνες και ξένοι το χρησιμοποίησαν για 50 και πλέον χρόνια σήμερα είναι απλά αγνώριστο φάντασμα του παλιού καλού εαυτού του.\nΔεν είναι μόνο η εγκατάλειψη και όλα αυτά που σχεδιάζονται να γίνουν σε ένα αεροδρόμιο που θα έπρεπε να συνεχίζει να ζει για πολλούς και διάφρους λόγους.\nΕίναι ότι το άλλοτε «στολίδι» της Αθήνας ο Αερολιμένας του Ελληνικού έχει μετατραπεί σε ένα καταυλισμό παραμονής αλλοδαπών που κυριαρχείται από εικόνες που προκαλούν σοκ.\nΤουλάχιστον 6.000 αλλοδαποί έχουν κατακλύσει τον αεροσταθμό της Ολυμπιακής όπως και όλους του γύρω χώρους ακόμη και μέρος των Ολυμπιακών εγκαταστάσεων θυμίζοντας μια τεράστια «φαβέλα» στην καρδιά του παραλιακού μετώπου της Αττικής, μόλις λίγα μέτρα από την λεωφόρο Ποσειδώνος...\nΠοιος θα το περίμενε, ποιος θα μπορούσε να φανταστεί πριν από λίγα χρόνια ότι ο χώρος θα ήταν σήμερα μια απέραντη μουσουλμανική «πόλη» προσφύγων και παράνομων μεταναστών.\nΣύμφωνα με την εφημερίδα, έχουν σημειωθεί πολλά περιστατικά σεξουαλικής κακοποίησης παιδιών μέσα στα κέντρα φιλοξενίας σε όλη την Ελλάδα,και όπως προκύπτει και από μαρτυρίες προσφύγων και παράνομων μεταναστών, στους Times δημιουργείται η εικόνα μιας «έκρηξης» των περιστατικών βίας.\nΈνα πρόσφατο περιστατικό, ήταν ο βιασμός ενός 13χρονου αγοριού από έναν Αγφανό μέσα στο hotspot της Χίου.\nΤο περιστατικό σημειώθηκε στις 15 Απριλίου και ο δράστης συνελήφθη έπειτα από καταγγελία του θύματος, ενώ του απαγγέλθηκε κατηγορία κακουργηματικού χαρακτήρα. Σύμφωνα με πληροφορίες, το παιδί νοσηλεύτηκε στο νοσοκομείο της Χίου και παρακολουθείται από ειδικό παιδοψυχολόγο.\n25 Απρ 2016\nΠορεία θράσους: Τούρκοι και μουσουλμάνοι σε Ουάσινγκτον κατά των…Αρμενίων!\nΔευτέρα, Απριλίου 25, 2016 Τουρκία No comments\nΠραγματικά πορεία θράσους θα μπορούσε να χαρακτηριστεί αυτή που διοργάνωσαν οι Τούρκοι, με την συμμετοχή μουσουλμάνων από πολλές χώρες, στην αμερικανική πρωτεύουσα, κατά των Αρμενίων. Φωτογραφία Yeni Safak.\nΣ.Σ. Ένα πολύ σημαντικό σημείο είναι ότι αλληλέγγυοι τών τούρκων είναι μουσουλμάνοι από όλο τόν κόσμο. Αυτό φανερώνει μέ βεβαιότητα ποιά θέση θά πάρουν οι φουκαράδες οι μετανάστες σέ διαμάχη μας μέ τούς γείτονες.\nΌταν το θράσος δεν έχει όρια κάνεις ακόμα και πορεία κατά αυτών που διαμαρτύρονται διότι οι πρόγονοί σου έσφαξαν τους προγόνους τους.\nΑυτό έκαναν και οι Τούρκοι που θρασείς, κατά την προσφιλή τους συνήθεια, αντί επιτέλους να παραδεχτούν την αρμενική γενοκτονία και να ζητήσουν συγνώμη διοργάνωσαν ακόμα και πορεία «διαμαρτυρίας» κατά των Αρμενίων στην καρδιά των ΗΠΑ, την ίδια την Ουάσινγκτον.\nΤην πορεία οργάνωση η Τουρκοαμερικανική Συντονιστική Εθνική Επιτροπή (TASC) και το κυρίαρχο σύνθημα των πολλών συγκεντρωμένων ήταν «Αφήστε την ιστορία να αποφασίσει», λες και η Τουρκία σέβεται την ιστορία, την ιστορία που όλη η οικουμένη παραδέχεται πλην της ιδίας, που εξακολουθεί να επιμένει ότι δεν υπήρξε γενοκτονία κατά των Αρμενίων, αλλά, προφανώς, 1,5 εκ. Αρμένιοι αποφάσισαν, το 1915, να αυτοκτονήσουν ομαδικά, από αγάπη προς την Οθωμανική αυτοκρατορία.\n«Επισήμως στην πορεία συμμετείχαν 11.000 άνθρωποι», υποστήριξε η TASC με ανάρτησή της στο Twitter. Το περίεργο πάντως είναι ότι οι Τούρκοι κατάφεραν να κινητοποιήσουν, μουσουλμάνους από πολλές χώρες του κόσμου, παρά το πλευρό τους.\nΈτσι πέραν των Τούρκων στην πορεία συμμετείχαν Αζέροι, Τουρκοκύπριοι, Αφγανοί, Κοσοβάροι, Αλγερινοί, Λιβανέζοι, Βόσνιοι, μουσουλμάνοι, από την Αιθιοπία, Λίβυοι, Σομαλοί, Σαουδάραβες, Μαροκινοί, Ιορδανοί, Ιρακινοί, Νιγηριανοί, Σύροι, Πακιστανοί και άτομα από το Κουβέιτ, το Μπαγκλαντές, το Κιργιστάν, τη Υεμένη και τη Μαλαισία.\nΟι εν λόγω διαμαρτύρονταν, παράλληλα, για την «ισλαμοφοβία» της Δύσης. Φυσικά δεν θα μπορούσαν να λείψουν και τα παιδιά του Ερντογάν. Έτσι στην πορεία έλαβαν μέρος και οι οργανωτές αυτής ο πρόεδρος της Ομάδας Κοινοβουλευτικής Φιλίας ΗΠΑ-Τουρκίας, Αλί Σαρίκαγια, η αντιπρόεδρος και βουλευτής του κυβερνώντος κόμματος ΑΚΡ Φάτμα Μπετούλ Σαγιάν, ο επίσης βουλευτής του ΑΚΡ Ερντάν Αϊντίν και ο Τούρκος πρέσβης στην Ουάσινγκτον Σερντάρ Κιλίτς.\nΜε πληροφορίες από http://www.yenisafak.com/en/world/us-solidarity-walk-with-turkey-against-armenian-claims-2456540\nΜα τι θράσος - Τολμούν να κάνουν αποκαλύψεις για απάτες των αριστερών - Σε δίκη ο αδελφός του πρωθυπουργού Αλ. Τσίπρα για πλαστή ενημερότητα\nΔευτέρα, Απριλίου 25, 2016 Πολιτικά No comments\nΤεράστια ερωτήματα προκαλούν οι δικαστικές περιπέτειες της οικογένειας Τσίπρα - Πώς και γιατί τα αδέρφια του πρωθυπουργού, ο Δημήτρης και η Ζαννέτ Τσίπρα απέσπασαν δημόσιο έργο της περιφέρειας Βορείου Αιγαίου 1,1 εκατ. ευρώ με πλαστή ενημερότητα\nΑριστερές προθέσεις και άλλα μέρη του λόγου\nΔευτέρα, Απριλίου 25, 2016 Εσωτερικά , Θάνος Τζήμερος No comments\nΠαθαίνει, ας πούμε, μια χοντρή ζημιά η μηχανή του αυτοκινήτου σου. Δεν παίρνει μπρος με τίποτε, και το πας σε ένα συνεργείο που μόλις άνοιξε στη γειτονιά. Δεν έχεις ξαναπάει, δεν ξέρεις τι σόι δουλειά κάνουν, αλλά μαθαίνεις ότι είναι πρόσχαροι και χαμογελαστοί και χρεώνουν λίγο. Το βλέπουν, είναι ένα μοντέλο 15ετίας, 1200 κυβικά και σε ρωτάνε: σε πόσο κάνει τα 0-100; “Έ, δεν το πήρα για ράλυ, να μην τα κάνει σε 15-20 δεύτερα;” απαντάς. “Τόσο αργό είναι;” εκπλήσσονται. “Εμείς θα στο φτιάξουμε να πιάνει τα 100 σε 3’! Έλα αύριο να το πάρεις!”\nΠαραξενεύεσαι από το υπερβολικό της υπόσχεσης, δεν το πιστεύεις, αλλά δεν λες τίποτε. Έχουν τόση σιγουριά που σε καθηλώνουν, είναι κι άλλοι πελάτες εκεί κι αφήνουν τα αυτοκίνητά τους, μεγαλύτερα από το δικό σου και πιο καινούργια, λες κάτι θα ξέρουν, ας περιμένω να δω. Ξαναπάς, λοιπόν, την επόμενη και σου λένε: “έτοιμο!” “Τι είχε;” ρωτάς. “Υπερβολικό βάρος”, σου λένε με την αρχική σιγουριά. “Το ελαφρύναμε! Να, βγάλαμε όλα αυτά τα σίδερα που το εμπόδιζαν να τρέξει.” Και σου δείχνουν τη μηχανή που δεν βρίσκεται πλέον κάτω από το καπώ αλλά πεταμένη σε μία γωνία. Τρελλαίνεσαι! Βρίσκεις την ψυχραιμία να ρωτήσεις: “Και το οδηγήσατε καθόλου έτσι… ξαλαφρωμένο;” “Όχι”, σου απαντούν, “θα το οδηγήσεις τώρα εσύ”. Ανεβαίνει το αίμα στο κεφάλι σου. “Χωρίς μηχανή δεν μπορεί κινηθεί, ρε ηλίθιοι!” Έχεις βγει από τα ρούχα σου. “Αλήθεια;” ρωτούν χαμογελαστά χωρίς καμμία ταραχή, και συνεχίζουν: “Πάντως να ξέρεις ότι εμείς είχαμε όραμα να έχεις ένα πολύ γρήγορο αυτοκίνητο. Δεν μας αρέσει που δεν τσουλάει τώρα, υποφέρουμε… Μήπως να βγάζαμε και τις ρόδες να ελαφρύνει ακόμα περισσότερο;”\nΣε ρωτάω λοιπόν: σε ποια φάση της δοσοληψίας κατάλαβες ότι έχεις να κάνεις με διανοητικά καθυστερημένους; Τώρα που σού βγάλαν τη μηχανή ή πριν που σού έταξαν ότι ένα χιλιοδιακοσάρι θα επιταχύνει πιο γρήγορα από Λαμποργκίνι; Φταίνε αυτοί που σου διέλυσαν το αυτοκίνητο, ή εσύ που εμπιστεύθηκες ηλίθιους;\nΑυτή είναι η αριστερά. Το πρόβλημά της δεν είναι πολιτικό. Είναι εγκεφαλικό. Έχουν καθηλωθεί σε μια παιδική ηλικία αντίληψης του κόσμου, ανάγοντας την επιθυμία τους σε δεδομένο. Το χειρότερο είναι ότι όταν προσπαθείς να τους πεις ότι ο κόσμος είναι διαφορετικός από το ροζ συννεφάκι τους, θεωρούν ότι ΘΕΛΕΙΣ ο κόσμος να είναι έτσι. Kαι το θέλεις γιατί είσαι κακός, εκπρόσωπος ξένων συμφερόντων, δούλος των αφεντικών, ανάλγητος, μισάνθρωπος, είσαι ο Βελζεβούλ προσωποποιημένος.\nΈ, όχι λοιπόν, σύντροφοι. Εγώ δεν πιστεύω ότι υπάρχει Έλληνας που να μην θέλει η χώρα του να είναι πλούσια. Που να μην χαίρεται όταν ο ίδιος και οι συμπολίτες του προκόβουν. Η γνωστή οπτική του “να ψοφήσει η κατσίκα του γείτονα” είναι η αποτύπωση της αντίδρασης του απελπισμένου φτωχού, ειδικά αν έχει καταλάβει ότι πολλοί γείτονες τις κατσίκες τους τις απέκτησαν όχι με τη δουλειά τους αλλά με γνωριμίες, ρουσφέτια, διορισμούς και ηγεμονικές συντάξεις από τα 50. Όμως αν εσύ έχεις ένα κοπάδι από κατσίκες, σε ενοχλεί να έχει κι ο γείτονας ακόμα ένα; Όλοι λοιπόν θέλουμε την ευημερία μας. Το θέμα είναι ότι κάποιοι ξέρουν πώς γίνεται αυτό στον πραγματικό κόσμο και κάποιοι φαντασιώνονται τον εαυτό τους στη χώρα των θαυμάτων όπου με έναν νόμο κι ένα άρθρο φυτρώνουν λεφτόδενδρα. Φυσικά, δεν δέχονται να κριθούν σε επίπεδο αποτελέσματος αλλά προθέσεων, διότι, είπαμε, αυτοί είναι καλοί άνθρωποι ενώ εσύ είσαι κάθαρμα.\nΈτσι, στο απλοϊκό μυαλό του αριστερού, το e-mail Χαρδούβελη προέκυψε επειδή ξύπνησε ένα πρωί ο κακός Σαμαράς και είπε: «τι να κάνω σήμερα για να τυραννήσω κι άλλο τους Έλληνες; Δεν παίρνω κανένα δις μέτρα;» «Να τα κάνουμε 900 εκατομμύρια, να μην φανούν πολλά;» του είπε ο κακός Χαρδούβελης που έτυχε να περνάει από κει. Όπερ και εγένετο. Ενώ ο καλός Τσίπρας δεν κρίνεται από το ότι τα 900 εκατομμύρια, τα έκανε 9 δις και πάει φουλαριστός για 19. Κρίνεται επειδή δεν ήθελε ούτε τα 900. Δεν κρίνεται για την τεκτονική καταστροφή της χώρας που προκάλεσε σε λίγους μόνο μήνες. Κρίνεται επειδή στενοχωριέται. Ο Μουζάλας δεν κρίνεται από το ότι η χώρα έχει αποκλειστεί από τη Δύση και απομονωθεί πολιτικά και τα δισεκατομμύρια της ζημιάς τα πληρώνουν ήδη οι εταιρείες που πλήττονται και οι εργαζόμενοι που χάνουν τη δουλειά τους, όλοι του ιδιωτικού τομέα φυσικά. Κρίνεται επειδή «αγαπάει» τους μετανάστες. Φως φανάρι: όσοι ζητούν να ανοίξει η σιδηροδρομική γραμμή, τους μισούν. Το μυαλό του Μουζάλα δεν μπορεί να ζυγίσει δυο πράγματα: το ανθρωπιστικό κέρδος, έτσι όπως το αντιλαμβάνεται τουλάχιστον, από την μη επέμβαση στην Ειδομένη και τη ζημιά της χώρας από την παράταση της κατάληψης. Οι μετανάστες είναι καλοί, οι εκπρόσωποι της ιδιωτικής οικονομίας, εργοδότες κι εργαζόμενοι, κακοί. Το ότι χάνουν τις δουλειές τους το βλέπει και σαν θεία δίκη.\nΣτο πολιτικό μας παραμύθι με το οποίο νανουρίσαμε γενιές και γενιές μέχρι που έπεσαν σε μόνιμο λήθαργο, οι ρόλοι είναι φιξαρισμένοι: κοκκινοσκουφίτσα αριστερά, λύκος δεξιά. Τέλος. Δεν αλλάζει αυτό. Και δεν αλλάζει διότι ο εγκέφαλος του αριστερού έχει ατροφήσει από το μαρξιστικό junk food και είναι αδύνατον πια να διαχειριστεί την πραγματικότητα. Κι όπως όλα τα παιδάκια, μισεί αυτούς που του λένε ότι δεν υπάρχει Αη Βασίλης. Προσπαθεί να τον επανακατασκευάσει με τη μορφή του κράτους. Υπάρχει ανεργία; Το κράτος θα σε προσλάβει. Υπάρχει φτώχια; Το κράτος θα σε στηρίξει! Υπάρχει ύφεση; Το κράτος θα φέρει ανάπτυξη. Χρειάζεσαι δώρα; Θα σου τα δώσει το κράτος. Το πού θα βρει τα λεφτά (αλλά και τις ικανότητες!) το κράτος να τα κάνει όλα αυτά δεν τον απασχολεί. Ρώτησε ποτέ κανένα τρίχρονο για τα logistics του Άη Βασίλη; Την εξώφθαλμη αντίφαση αριστεράς (που είναι εκ ορισμού διεθνιστική) και κρατισμού (που είναι εξ ορισμού... κρατικός!) ο αριστερός δεν την αντιλαμβάνεται. Άλλωστε, αν η ΕΣΣΔ είχε καταφέρει να νικήσει τον δαίμονα του καπιταλισμού, τις ΗΠΑ, θα είχε ριζώσει σε όλη τη γη μια μεγάλη κρατική σοβιετική δρυς. Ο αριστερός φαντασιώνεται την ελληνική σοβιετία ως το μπονζάι της. Φυσικά το μόνο που κατάφερε είναι να μετατρέψει την Ελλάδα σε ξερόκλαδα που μόνο για προσάναμα κάνουν. Αλλά μην τον κατηγορείτε. Δεν είχε αυτή την πρόθεση.\nΘάνος Τζήμερος Marketnews\nἈκολουθῆστε μας στήν νέα ἱστοσελίδα\n΄Αμυνα ΄Ενωση Συλλόγων Γονέων & Κηδεμόνων 25η Μαρτίου Αβραμόπουλος Αθηνά Αθλητισμός Αιμοδοσία Αϊνστάιν Αλβανία Αλβανοί Άμυνα Ανασφάλιστοι Ανδριανόπουλος Ανέκδοτο Ανεξήγητο Αντεξουσιαστές Αντιρατσιστικό Αξιοσημείωτα ΑΟΖ Αποστόλου Απόψεις ΑΡΔΗΝ Αριστοτέλης Αρχαιολογία ΑΣΠΕ Αστείο Αστυνομικό Δελτίο Ασφάλεια Ασφαλιστικό Αχαρναϊκή Αχαρνές Β. Κορέα Βαρβάρα Μπακάλη Βαρυμπόπη Βατοπαίδι Βελόπουλος Βενιζέλος Βλάχοι Βόρειος ΄Ηπειρος Γ. Παπανδρέου Γαύδος Γελοιογραφία Γερουλάνος Γεωργία Γεhttp://www.blogger.com/img/blank.gifρμανικές αποζημειώσεις Γιανναράς Γιάννης Λοβέρδος Γλώσσα ΔΕΗ Δεκέλεια Δημητράκης Δημογραφικό Δήμος Δήμος Αχαρνών Δήμος-Σύλλογος Δημόσιο Δημοτικά Διατροφή Διατροφή & Υγεία Διονύσιος Καραχάλιος Δρούγος Δωρεά οργάνων Εβραίοι ΕΓΕ ΑΧΑΡΝΩΝ ΕΓΕ Θρακομακεδόνων Εγκληματικότητα Εθνικά Εκκλησία Εκλογές Εκπαίδευση ΕΛΑΣ Ελεύθερη Πατρίδα Ελλάδα Ελληνική Αντικαρκινική Εταιρεία Αχαρνών Ελληνική Αντικαρκινική Εταιρία ΕΛΣΤΑΤ ΕΛΤΑ Εμφιετζόγλου Ενδιαφέροντα ΕΝΩΣΗ ΓΟΝΕΩΝ ΑΧΑΡΝΩΝ Ένωση Γυναικών Ελλάδος Αχαρνών Ένωση Συλλόγων Γονέων Εξωτερικά ΕΟΖ Επιστήμη ΕΡΤ ΕΣΥΝ Εσωτερικά Ευρώπη Εφραίμ Ζουράρις Θάνος Τζήμερος Θέμος Αναστασιάδης Θεοδωράκης Θεσσαλονίκη Θράκη Θρακομακεδόνες Ιατρικά ΙΓΜΕ Ισλάμ Ισλανδία Ισραήλ Ιστορία Ιταλία Καβάλα Καιρός Καλλιπάτειρα Καλογερόπουλος Καμίνης Καμμένος Καντάφι Καραμπελιάς Καργάκος Καστελόριζο Καταστροφές Κατσανέβας Κέντρο Νέων Κινητά Κίσινγκερ ΚΚΕ Κλίμα Κοινωνικά Κολοκοτρώνης Κούβα Κουίζ Κουκίδης Κούρδοι Κρανιδιώτης Κρήτη Κυπρος Κύπρος Κώδικας Διατροφής Κωνσταντίνος Κόλμερ Κωνσταντίνος Μίχαλος Κωνσταντίνος Χολέβας Λαζαρίδης Λαθρομετανάστες Λάλας Λοβέρδος Λυγερός Λύκειο Μακεδονία Μαρίνος Μαρκεζίνης Μέγας Αλέξανδρος Μελέτης Μελετόπουλος Μέρκελ Μετανάστες ΜΙΧΑΛΕΤΟΣ Μιχάλης Ιγνατίου ΜΚΟ ΜΜΕ Μουμφτήδες Μπεγλίτης Μπουτάρης Ναός Ναρκωτικά Νατσιός Νέα Τάξη Πραγμάτων Νεοκλής Σαρρής Νεύτωνας Νίκ Δε Γκρήκ Νίκος Ταμουρίδης Νταλάρας Ξένος στρατός Ὁ Μεσογαίας ΝΙΚΟΛΑΟΣ Ο ΠΑΡΝΗΣ ΟΕΚ Οικολόγοι Πράσινοι Οικονομία Οικονόμου-Δημαράς Ολυμπιακό Χωριό Ολυμπιακό Χωριό-Θρακομακεδόνες Ομάδα Μαραθωνοδρόμων Ομογένεια Ομοφυλοφυλία ΟΟΣΑ ΟΣΤΕΟΠΟΡΩΣΗ ΟΤΕ Ουκρανία Ουρουγουάη Παιδεία Παΐσιος Παναγιωταρέα Παπαθανασόπουλος Παπαθεμελής Παπούλιας Πάρνηθα Παύλος Γεωργίου Περιβάλλον Περίεργα Πετρέλαιο και φυσικό αέριο Πολιτικά Πολιτική Προστασία Πολυκλινική Πολυπολιτισμός Πομάκοι Πόντιοι Ποτάμια Πούτιν Πρετεντέρης ΠΡΟΠΟ Πτηνά Πύρρος Δήμας Ράϊχενμπαχ Ρίζος Ρωσία Σάββας Καλεντερίδης Σαουδική Αραβία ΣΕΟ Θρακομακεδόνων Σημίτης Σκόπια Σολωμού Στήβεν Ράνσιμαν Σύλλογος κατά της Εγκληματικότητας και των Ναρκωτικών Δήμου Αχαρνών Σύλλογος Κατοίκων Σύλλογος Κατοίκων Ολυμπιακού Χωριού. Συνδικαλισμός Συνομωσίες Σχολεῖα ΤΑΜΑ Τατόι Τζαμί Τόμ Χάνκς Τοπικά Τοπικά-Δήμος Αχαρνών Τοπικά-Θρακομακεδόνες Τοπικά-Ολυμπιακό Χωριό Τουρκία Τρόικα Τσίπ Υγεία Φοίβος Φύση Φώτης Μιχαήλ Φωτιάδης ΦΩΤΟΓΡΑΦΙΕΣ Χαρά Νικοπούλου Χάρρυ Κλύν Χειλαδάκης Χιλή Χιούμορ Χολέβας Χωρίς λόγια AOZ http://www.blogger.com/img/blank.gifΝέα Δημοκρατία\n► 2020 ( 499 )\n► Απριλίου ( 126 )\n► Μαρτίου ( 171 )\n► 2019 ( 1099 )\n► Δεκεμβρίου ( 109 )\n► Νοεμβρίου ( 105 )\n► Οκτωβρίου ( 96 )\n▼ 2016 ( 1074 )\n▼ Απριλίου ( 94 )\nΓιατί φταίμε περισσότερο εμείς και λιγότερο οι ξέν...\nΗ ΕΛΛΗΝΟΡΘΟΔΟΞΙΑ ΚΑΙ Ο ΕΛΛΗΝΙΣΜΟΣ ΒΑΛΛΟΝΤΑΙ ΠΑΝΤΑΧ...\nΕπισκέφτηκαν το Σανατόριο της Πάρνηθας και αυτά πο...\nΣουβλάκια θα φάτε τη Μ.Παρασκευή, στο ραμαζάνι δε ...\nΜια χώρα που δεν μπορεί να προστατέψει τα σύνορα κ...\nΤο ελληνικό ΥΠΕΞ "διώχνει" Ρώσους τουρίστες από τη...\nΟι Σύγχρονοι Διώκτες του Ελληνισμού: Στα Χέρια Αλβ...\nTimes: «Παιδιά κακοποιούνται σεξουαλικά στην φαβέλ...\nΠορεία θράσους: Τούρκοι και μουσουλμάνοι σε Ουάσιν...\nΜα τι θράσος - Τολμούν να κάνουν αποκαλύψεις για α...\nΟ Μπαλτάς «τίναξε στον αέρα» επένδυση στα Αφάντου ...\nΠροσλαμβάνουν υποχρεωτικά Μουσουλμάνους! Έγγραφο…\n80 αστυνομικοί για την ασφάλεια του Φλαμπουράρη\nΠασχαλινές Αγορές...στις Αχαρνές\nΌταν ο Πολάκης επιτέθηκε σε ομιλία του Σεβαστιανού...\nΒγάζει Βόλτα 5 Γερμανικά Ποιμενικά Χωρίς Αλυσίδα\nΑπίστευτο: Μέλισσες δείχνουν σεβασμό στις χριστιαν...\nΡόμπερτ Ντε Νίρο: «Τα εμβόλια προκάλεσαν αυτισμό σ...\nΣΟΚ: Ανακοινώθηκε η ανέγερση ακόμα 11 μουσουλμανικ...\nΓΕΡΑΣΙΜΟΣ ΑΡΣΕΝΗΣ (1931-2016): ΕΝΑΣ ΕΜΒΛΗΜΑΤΙΚΟΣ Κ...\nΗΠΑ: Ο Μπέρνι Σάντερς σπάει τους κανόνες του παιχν...\n5oς ΠΟΔΗΛΑΤΙΚΟΣ ΓΥΡΟΣ ΑΧΑΡΝΩΝ 2016\nΚαταγγελίες Φωτιά Από Στρατιώτες Που Υπηρετούν Στη...\nΕικονογραφημένο παραμύθι που προωθεί την ομοφυλοφι...\nἈντιφασίστας, ὅπως λέμε Ἀντιδήμαρχος, Ἀντισμήναρχο...\n1η Ημερίδα του προγράμματος «Δράσεις υπέρ του παιδ...\nΟ συνταξιούχος των 2.700 ευρώ…\nXαμός για το Coca-Cola Cup στις Αχαρνές\nΤον Τζορτζ Σόρος «βλέπει» πίσω από την έκρηξη του ...\nΔεν πάμε με τα καλά μας! Αποφυλάκισαν εκατοντάδες ...\nΠανελλήνια περιβαλλοντική δράση "Let's do it! Gree...\nAfD: «Το Ισλάμ είναι αντίθετο με το γερμανικό Σύντ...\nΤρίγωνο Λάμπρου - ύποπτων ΜΚΟ - διακινητών.... Δύο...\nΟ Δήμος Αχαρνών μέλος της Αμφικτυονίας Αρχαίων Ελλ...\nΣύσκεψη για την Πάρνηθα με πρωτοβουλία του Δημάρχο...\nΈρευνα-σοκ στην Βρετανία: 2 στους 3 μουσουλμάνους ...\nΝέο Πρόγραμμα Κοινωφελούς Εργασίας στον Δήμο Αχαρν...\nΑνοιχτή πρόσκληση για το "Let's do it Greece"\nΑν ξαναρχόταν ο Σωκράτης\n«Όλοι ασχολούνται με τον Τράμπ και ουδείς με την ά...\nΣαουδική Αραβία: Επιτρέπεται δια νόμου στους άνδρε...\nΙδού ποιοι αποφασίζουν για τα θρησκευτικά!\nΟ συγκλονιστικός διάλογος Σκοπιανού αστυνομικού με...\nΙ.Σαββίδης σε ΣΥΡΙΖΑ: «Αν δεν θέλετε τις επενδύσει...\nΕθνομηδενιστική επίθεση στον λαό!\nΗ ανοχύρωτη Ελλάς των εθνομηδενιστών – Έτσι .. ΓΙΑ...\nΝα στηριχθούμε στον διαχρονικό ελληνικό πολιτισμό\nΣυγκλονιστικό βίντεο: Κρήτες και Πόντιοι χορεύουν ...\nΣτην Ελλάδα Παράνομοι Μετανάστες Κάνουν τους Μάγκε...\nΜε νόμο μουσουλμάνοι μαθητές στην Ελβετία αποστρέφ...\nΠρόστιμα προηγούμενων διοικήσεων, συνδικαλιστές κα...\nΔήλωση ΣΟΚ : "οι αρχές μας λένε ΨΕΜΜΑΤΑ για τους π...\nΙστορική ομιλία του Ούγγρου πρωθυπουργού Viktor Orbán\nΠαναγιώτης Πέρρος : Όλα τα νομικά πρόσωπα της Ελλά...\nΜαύρη μέρα για τη Δημοκρατία - Κυβέρνηση ΣΥΡΙΖΑ/ΑΝ...\nΞέσπασμα Σύρου κατά της κυβέρνησης: Κοροϊδεύουν, ε...\nΟλυμπιακό Χωριό: μύθοι και πραγματικότητα\nΓΕΡΜΑΝΙΑ: Πέταξαν έξω από καταυλισμό προσφύγων χρι...\nΣτη «καθυστερημένη» Βουλγαρία θα επιβάλλουν στους ...\nΜετρήσεις ηλεκτρομαγνητικής ακτινοβολίας στον Δήμο...\nΔράσεις υπέρ του παιδιού και της οικογένειας Ρομά\nΗγουμενίτσα: Ζωγράφισαν την ελληνική σημαία και το...\n«Δήλωση ΣΟΚ : "οι αρχές μας λένε ΨΕΜΜΑΤΑ για τους ...\nΑνοιχτή επιστολή του Χρήστου Λεοντή προς τον Υπουρ...\nΞυπνάτε - Όλα τα κινήματα των "αγανακτισμένων" είν...\nΜε ένα κλέφτικο τραγούδι Ελληνόπουλα συγκλονίζουν ...\nV. Dombrovskis: Η αύξηση φόρων αντί περικοπής δαπα...\nΑΠΙΣΤΕΥΤΕΣ ΣΚΗΝΕΣ Μετανάστες που έχουν κλείσει την...\nΔιημερίδα στούς Δελφούς\nΟ ΕΛΛΗΝΙΚΟΣ ΤΡΟΠΟΣ ΣΤΑ ΜΑΚΕΔΟΝΙΚΑ ΟΧΥΡΑ\nΜονόδρομος η λήψη δανείου 9,9 εκατ. για το Δήμο Αχ...\nΑντιπλημμυρικά, οδοποιία, επισκευές σε σχολεία και...\nΟ Έλληνας Επίτροπος Εξομοιώνει την Ελλάδα με την Τ...\nΠροσφυγικό - Μεταναστευτικό: Αφού εξαθλίωσαν και κ...\nΗ θρησκεία ως ποινικό αδίκημα\nΣτέφανος Μάνος: Και τώρα τι;\nΗ Ελβετία Αναγνωρίζει και Νομιμοποιεί 5 Εναλλακτικ...\nΦίλης... γκουρμέ στο πιο ακριβό εστιατόριο Μία εβδ...\nΔΕΣ ΤΙ ΕΧΑΣΕΣ ΣΤΗΝ ΕΠΙΔΑΥΡΟ ΤΟ 2016\nΠαράνομοι οι λαχανόκηποι στις ΗΠΑ. Οικογένεια διατ...\nΟι 10 πιο σημαντικοί άνθρωποι των τελευταίων 6.000...\nΗ αβάσταχτη βιαιότητα της “μη βίας”\nΗ λύση για το ελληνικό ποδόσφαιρο σε 2 απλά (...πο...\nΣΥΓΚΛΟΝΙΣΤΙΚΗ ΑΠΟΚΑΛΥΨΗ!!!Η ΑΓΙΑ ΣΟΦΙΑ μοσχομυρίζε...\nΗμέρες ηρωισμού. Ο Πάκης κι ο Μινώταυρος\n► 2012 ( 644 )


ΑΠΟ ΤΗΝ ΥΓΕΙΑ ΣΤΟ ΗΝ.ΒΑΣΙΛΕΙΟ ΕΩΣ ΤΗΝ ΕΚΠΑΙΔΕΥΣΗ ΣΤΗ ΝΙΓΗΡΙΑ -ΣΤΑΜΑΤΗΣΤΕ ΤΙΣ ΜΥΣΤΙΚΕΣ ΣΥΜΒΑΣΕΙΣ - Ίδρυμα Ανοικτής Γνώσης Ελλάδας OK Greece\nαπό Kleanthis | Απρ 13, 2014 | Featured, Featured @en, News | 0 Σχόλια\nΣτις 24 Μαρτίου ανακοινώθηκε ότι απάτες και λάθη της Εθνικής Υπηρεσίας Υγείας του Ηνωμένου Βασιλείου οδηγούν στην απώλεια περίπου 7.000.000£ κάθε χρόνο. Αυτά τα χρήματα θα μπορούσαν να καλύψουν μισθούς για περίπου 250.000 νέες νοσοκόμες. Ενώ κατά περιόδους η υπηρεσία λειτουργεί με δυσκολία, υπό την πίεση της λιτότητας.\nΈνας από τους κύριους τρόπους με τους οποίους τα χρήματα χάνονται είναι η υπερχρέωση και η παράδοση λιγότερων υπηρεσιών ή προϊόντων σε σχέση με αυτά που έχουν συμφωνηθεί από τους συμβαλλόμενους στις συμβάσεις . Η εξωτερική ανάθεση παροχής υπηρεσιών υγείας σε ανεύθυνους γίνεται ολοένα και πιο δημοφιλής στο Ηνωμένο Βασίλειο, και προσφέρει ένα γόνιμο έδαφος για τη διαφθορά. Και το το κυριότερο είναι ότι ο κόσμος δεν έχει αποτελεσματικά μέσα έννομης προστασίας, όταν τα πράγματα πάνε στραβά.\nΣτη Νιγηρία, απέρριψαν στους πολίτες την πρόσβαση στις συμβάσεις, οι οποίες σχετίζονταν με την επίτευξη εκπαιδευτικών μεταρρυθμίσεων. Η Νιγηρία είναι η χώρα με τον υψηλότερο, στον κόσμο, αριθμό παιδιών που δεν πάνε σχολείο και κάποιες εκπαιδευτικές μεταρρυθμίσεις είναι αναμφίβολα απαραίτητες.\nΑλλά οι πληροφορίες σχετικά με τις συμβάσεις συγκαλύπτονται για λόγους “ασφαλείας”. Η έλλειψη διαφάνειας καταπνίγει τη συμμετοχή του κόσμου και μειώνει την πιθανότητα ανάπτυξης. Ένα εκπαιδευτικό σύστημα χωρίς αποκλεισμούς, που να ανταποκρίνεται στις ανάγκες όλων των Νιγηριανών δεν θα επιτευχθεί όταν η διαδικασία περιβάλλεται από μυστικότητα.\nΣε όλο τον κόσμο, ότι σχετίζεται με υπογραφές συμβάσεων είναι η πτυχή των κυβερνήσεων, η οποία είναι η πιο ανοικτή στην κατάχρηση. Οι κυβερνήσεις κρύβονται πίσω από τον ισχυρισμό της εθνικής ασφάλειας για να αποφύγουν την έκθεση των συμβάσεών τους στον δημόσιο έλεγχο.\nΤον προηγούμενο μήνα ξεκίνησε η εκστρατεία “Σταματήστε τις Μυστικές Συμβάσεις”, καλώντας τους ηγέτες του κόσμου να ανοίξουν τις διαδικασίες των συμβάσεων. Το σημαντικότερο είναι ότι, οι λεπτομέρειες των συμβάσεων πρέπει να βρίσκονται στη διάθεση του κοινού. Αυτό περιλαμβάνει:\nΤο πλήρες κείμενο των συμβάσεων.\nΒασικά έγγραφα, όπως προ-μελέτες, τα έγγραφα της προσφοράς, την αξιολόγηση των επιδόσεων, τις εγγυήσεις και τα λογιστικά.\nΠληροφορίες σχετικά με το σχηματισμό της σύμβασης, όπως είναι η διαδικασία σχεδιασμού, η μέθοδος και τα κριτήρια αξιολόγησης των συμβάσεων.\nΠληροφορίες σχετικά με τις επιδόσεις και την υλοποίηση τους, όπως τα προγράμματα παράδοσης, το στάδιο υλοποίησης, τις πληρωμές και τις αξιολογήσεις κινδύνων.\nΕπίσης, θέλουμε να δούμε ισχυρότερες δεσμεύσεις όσον αφορά την συμμετοχή και την υπευθυνότητα, όπως ορίζεται στο εγχειρίδιο του Open Goverment. Καθώς οι εμπλεκόμενοι παίζουν σημαντικό ρόλο στην παροχή δημόσιων υπηρεσιών σε όλο τον κόσμο, πρέπει να διασφαλίσουμε ότι δεν θα χάσουμε τον δημοκρατικό έλεγχο των ζωτικής σημασίας πτυχών των κοινωνιών μας.\nΘέλουμε να μας βοηθήσετε να εξαπλωθεί η εκστρατεία. Πρέπει να υπογράψετε την αίτηση, έτσι ώστε να πάρουν σοβαρά υπόψιν τους αυτή την κινητοποίηση η G20 και η OGP. Οι οργανισμοί που ασχολούνται με αυτό το σοβαρό πρόβλημα πρέπει να είναι σε θέση να υποστηρίζονται από πολλές ενωμένες φωνές.\nΜόλις έχετε υπογράψει, υπάρχουν και άλλα πράγματα που μπορείτε να κάνετε για να βοηθήσετε. Θα μπορούσατε να γράψετε ένα blog post – όπως έχουν κάνει τα παραρτήματα του OKFN στην Ελλάδα, στο Μπαγκλαντές και στην Σουηδία κ.ά. Θα μπορούσατε στο Twitter να ακολουθήσετε το @StopSecretContracts και να κάνετε “retweet” ενδιαφέροντα και σχετικά πράγματα χρησιμοποιώντας το #SecretContracts. Θα μπορούσατε να ενταχθείτε στην Open Contracting Partnership’s community of practice για να ασχοληθείτε περισσότερο με τέτοιου είδους συζητήσεις. Θα μπορούσατε να αρχίσετε να συνεισφέρετε στην C20 Conversations, μια διαδικασία συμμετοχής της κοινωνίας των πολιτών ειδικά στον κυβερνητικό τομέα.\nΥπάρχουν πάρα πολλοί διαθέσιμοι πόροι, αν θέλετε να μάθετε περισσότερα σχετικά με τις ανοικτές συμβάσεις και γιατί το γεγονός ότι πρέπει να είναι ανοικτές είναι σημαντικό. Στο Open Contracting Partnership έχουν βγάλει τις παγκόσμιες Αρχές για την ανοικτότητα των συμβάσεων, και στο Ίδρυμα Sunlight τις συμπληρωματικές κατευθυντήριες γραμμές για τα ανοιχτά δεδομένα στις συμβάσεις. Η έκθεση, Publish What You Buy αναπτύσσει λεπτομέρειες για τη διαφάνεια, και το εγχειρίδιο Open Government είναι ένας εξαιρετικός τρόπος για να ξεκινήσετε να καταλαβαίνετε τα θέματα και τα είδη των πολιτικών δεσμεύσεων που πρέπει να προσέχουμε.


Το βαλκανικό ημερολόγιο ενός Ρώσου δημοσιογράφου. Το ΝΑΤΟ κατέστρεφε τη χώρα μας σχεδιασμένα και ανελέητα - Ειδήσεις - Κοινωνία - Η Φωνή της Ρωσίας\n11 Μαΐου 2013, 14:29 0\nΤο βαλκανικό ημερολόγιο ενός Ρώσου δημοσιογράφου. Το ΝΑΤΟ κατέστρεφε τη χώρα μας σχεδιασμένα και ανελέητα\nΚατά τη μακρόχρονη εργασία μου στο Βελιγράδι έγινα φίλος με την υπέροχη οικογένεια του Ζόραν Mλαντένοβιτς. Έχει μια πανέμορφη σύζυγο, τη Σνεζάνα, μια κόρη την Γιοβάνα και έναν γιο, τον Βουκ. Όλο το διάστημα, που το ΝΑΤΟ βομβάρδιζε τη Σερβία και το Μαυροβούνιο, ο Ζόραν βοηθούσε τα ρωσικά τηλεοπτικά συνεργεία.\n0Μαζί με τους δημοσιογράφους και τους εικονολήπτες βρέθηκε στα πιο «θερμά σημεία» και είδε όλα όσα συνέβαιναν εκείνες τις ημέρες όχι μόνο στο Βελιγράδι, αλλά σε ολόκληρη τη χώρα. Ο ίδιος, όπως και εκατομμύρια Σέρβων, χρειάστηκε να αντιμετωπίσουν πολλές τραγικές και ανατριχιαστικές στιγμές. Στο ημερολόγιό μου διατηρήθηκαν οι αναμνήσεις του:\nΌταν στις 24 Μαρτίου του 1999 άρχισαν να βομβαρδίζουν την πρωτεύουσά μας, η πρώτη βόμβα έπεσε κοντά στο κτήριο, όπου μονίμως γυμνάζομαι. Οι άνθρωποι άρχισαν να τρέχουν έξω από το κτήριο, φωνάζοντας «το ΝΑΤΟ βομβαρδίζει το Βελιγράδι». Αλλά εμείς δεν φοβηθήκαμε και συνεχίσαμε την προπόνησή μας. Περισσότεροι πύραυλοι και βόμβες εκτοξεύθηκαν εναντίον της περιοχής «Στραζαβίτσα». Εδώ βρίσκονταν μονάδες του στρατού μας και ήταν εγκατεστημένες σε υπόγεια στρατόπεδα, γι’ αυτό το ΝΑΤΟ βομβάρδιζε την περιοχή αυτή αδιαλείπτως, ημέρα και νύχτα. Πάντως δεν κατάφεραν να διατρήσουν τις σήραγγές μας.\nΗ γυναίκα μου ήταν τότε έγκυος και φοβόμουν πολύ γι’ αυτήν, οπότε την είχα μεταφέρει στο χωριό, σε συγγενείς. Όμως η αεροπορία του ΝΑΤΟ βομβάρδισε κι εκεί, γι’ αυτό αναγκάστηκα να στείλω τη Σεζάνκα στη Βουδαπέστη. Μαζί με τη σύζυγό μου πήγε στη Βουδαπέστη και η οκτάχρονη κόρη μας.\nΕπέστρεψα στο Βελιγράδι και άρχισα να εργάζομαι με ανταποκριτές από τη Ρωσία. Ήταν δημοσιογράφοι του Πρώτου Καναλιού, του NTV, της RTR και τους μετέφερα σε όλη τη χώρα. Πήγαμε κατ’ επανάληψη στο Κοσσυφοπέδιο, το Μαυροβούνιο, ταξιδέψαμε σε όλη τη Σερβία. Είδα με τα ίδια μου τα μάτια τί έκαναν οι ΝΑΤΟϊκοί στη χώρα μου. Μετά το τέλος των βομβαρδισμών μετέφερα πίσω στη Σερβία τη γυναίκα και την κόρη μου και λίγους μήνες αργότερα η Σνεζάνα γέννησε το γιο μας, τον Βουκ..\nΤη ζωή και την υγεία μας τη σώσαμε, αλλά χάσαμε το οικόπεδό μας. Σε ανύποπτο χρόνο είχα αγοράσει στην ακτή της Αδριατικής στο Μαυροβούνιο 2,5 στρέμματα. Αλλά ειδικά σε αυτήν την περιοχή (στον οικισμό Λούστιτσα στο Μαυροβούνιο) έριξαν εξασθενημένο ουράνιο. Τώρα έχει μολυνθεί από αυτό όλο το έδαφος, όλο το νερό και αποτελεί απειλή για τους ανθρώπους. Υπάρχει τόσο ουράνιο εκεί, που φθάνει για αρκετές γενιές, γι’ αυτό και φοβηθήκαμε για την υγεία των παιδιών μας και πουλήσαμε το οικόπεδο.\nΓνωρίζω ότι ορισμένοι από τους γείτονές μου, οι οποίοι δεν κατόρθωσαν να πουλήσουν αυτή τη μολυσμένη γη, μετά το 1999 άρχισαν να αρρωσταίνουν. Ένας γείτονάς μου, Σέρβος πρόσφυγας από την Κροατία, υπέστη τις συνέπειες από το 1995. Τον ίδιο, όπως και άλλες 300.000 Σέρβους, τους εκδίωξαν από την Κροατία και τους άρπαξαν όλα τα υπάρχοντα. Ο μικρός τους γιος αρρώστησε από λευχαιμία το 2000 και πέθανε. Μερικοί ασθένησαν από το γεγονός ότι μετέφεραν στα σπίτια τους κομμάτια από τους πυραύλους αυτούς, στα οποία υπήρχε πολύ από αυτό το ουράνιο. Στη συνέχεια έμαθαν τί ήταν στην πραγματικότητα, αλλά ήταν πλέον αργά. Αρρώστια και θάνατος. Υπάρχουν θύματα και μεταξύ των στρατιωτικών, οι οποίοι στη συνέχεια απολύμαναν αυτήν την περιοχή.\nΌταν ρώτησα γιατί η αεροπορία του ΝΑΤΟ βομβάρδιζε τόσο ανελέητα τις ακτές της Αδριατικής και αν υπήρχαν εκεί στρατιωτικοί στόχοι, που έπρεπε να καταστραφούν, ο Ζόραν απάντησε απλά, αλλά αυτό δεν έκανε την απάντηση λιγότερο τρομερή:\nΕκεί υπήρχαν μόνο δάση, βουνά, θάλασσα και μια μικρή και πολύ καθαρή παραλία. Τίποτε περισσότερο. Δύο αεροπλάνα Α-2 απλώς πήγαν και έριξαν όλο τους το φορτίο - βόμβες διασποράς - σε αυτό το σημείο. Δεν είναι σαφές για ποιο λόγο, ίσως αποφάσισαν ότι είναι επικίνδυνο να πετάξουν μακρύτερα, απαλλάχθηκαν από τα πυρομαχικά τους και στη συνέχεια επέστρεψαν στα αεροπλανοφόρα τους.\nΚόσμος, ΝΑΤΟ, βομβαρδισμοί, Βελιγράδι, ημερολόγιο, Κοινωνία


Ασπροφος Αρχεία - EnergyIn\nΝέο Διοικητικό Συμβούλιο στην Ασπροφός Α.Ε.\nΤην 21η Ιανουαρίου 2014 συνεδρίασε το Διοικητικό Συμβούλιο της Asprofos Engineering S. A. και συγκροτήθηκε σε σώμα. Το νέο ΔΣ έχει ως εξής: · Δημήτριος Καραγκούνης, Πολιτικός Μηχανικός ΕΜΠ, Πρόεδρος. · Διαμαντής Λέντσιος, Χημικός Μηχανικός Πανεπιστημίου Bologna, MSc in Petrochemicals & Hydrocarbon Chemistry ( UMIST), Αντιπρόεδρος. · Ιωάννης Φωτόπουλος, Μηχανολόγος Μηχανικός, MSc Πανεπιστημίου USC, Διευθύνων […]\nΤα ΕΛΠΕ στον σχεδιασμό του αγωγού TAP\nΗ μελετητική εταιρεία του ομίλου των Ελληνικών Πετρελαίων, ΑΣΠΡΟΦΟΣ, ανέλαβε τις υπηρεσίες Τοπικού Συμβούλου Μηχανικού για τον βασικό σχεδιασμό του αγωγού. Η ίδια εταιρεία εκπόνησε τη Μελέτη Περιβαλλοντικών και Κοινωνικών Επιπτώσεων για τις εγκαταστάσεις και το τμήμα του αγωγού TAP. Η Μελέτη Περιβαλλοντικών και Κοινωνικών Επιπτώσεων ανατέθηκε στην ΑΣΠΡΟΦΟΣ μετά από διαγωνιστική διαδικασία στην οποία […]\nH Ασπροφος συμμετέχει στην κατασκευή του TAP\nH ΑΣΠΡΟΦΟΣ Α.Ε., μετά την επιτυχή συμμετοχή της στη σχετική διαγωνιστική διαδικασία, ανέλαβε τις υπηρεσίες Τοπικού Συμβούλου Μηχανικού στο Βασικό Σχεδιασμό του Αδριατικού Αγωγού Μεταφοράς Φυσικού Αερίου ( Trans- Adriatic Pipeline, ΤΑΡ), του τμήματος από τους Κήπους Έβρου μέχρι τη Θεσσαλονίκη, συνολικού μήκους 400 χιλιομέτρων περίπου. Η ανάθεση στην ΑΣΠΡΟΦΟΣ έγινε από τη Γερμανική εταιρεία […]


Δεν υπάρχει νομίζω πιο ωραία μυρωδιά από κάτι που ψήνεται στο φούρνο, ειδικά αν αυτό το κάτι είναι γλυκό και γεμάτο μπαχαρικά, όπως τα μπισκοτάκια που έχω να μοιραστώ μαζί σας σήμερα. Και επειδή οι μέρες των Χριστουγέννων πλησιάζουν ολοταχώς και τα πορτοφόλια μας αδειάζουν καθημερινά, προτείνω να κρεμάσετε στο δέντρο σας ή να χαρίσετε ως δώρα υπέροχα, νόστιμα και όμορφα χειροποίητα μπισκότα που θα έχετε φτιάξει εσείς οι ίδιοι.\nΔύο θα είναι οι συνταγές που θα σας δώσω, και οι δύο πάρα πολύ νόστιμες και εύκολες στην παρασκευή.\nΗ πρώτη είναι τα κλασικά sugar biscuits, η συνταγή των οποίων μοιάζει πολύ με την βάση τάρτας , και μπορούν να γίνουν σε άπειρες παραλλαγές γεύσης. Συνταγές γι’α αυτά τα μπισκότα υπάρχουν πολλές (όπως και αυτή η δικιά μου), αλλά οι περισσότερες έχουν δυσκολία στο άνοιγμα. Αυτή που σας δίνω έχει την ιδιαιτερότητα να έχει λίγο τυρί κρέμα, που κάνει τη ζύμη πιο εύπλαστη και κυρίως λιγότερο κολλώδη. Έτσι μπορείτε κάλλιστα να την χρησιμοποιήσετε για να φτιάξετε μπισκότα με τα παιδιά σας, αν έχετε. Διατηρείται δε στο ψυγείο για μία εβδομάδα και στην κατάψυξη για 3 μήνες. Τα μπισκότα αυτά δεν γίνονται τόσο τραγανά όσο τα γαλλικά sablé ή τα σκοτσέζικα shortbread, αλλά είναι εξίσου βουτυρένια και νόστιμα και αρέσουν πολύ στα παιδιά.\nΗ δεύτερη συνταγή είναι για το Αγγλικό gingerbread, το οποίο κλασικά το φτιάχνουν σε σχήμα ανθρωπάκι, αλλά μπορείτε να το κάνετε σε ότι σχήμα θέλετε. Με αυτό μπορείτε επίσης να φτιάξετε το κλασικό Χριστουγεννιάτικο σπιτάκι. Η συνταγή διαφέρει από άλλες στο ότι έχει ζεστά και κρύα υλικά και δίνει ένα μετρίως μαλακό, πολύ μπαχαρένιο μπισκότο, το οποίο ψημένο διατηρείται για πολύ καιρό, χωρίς αλλοίωση της γεύσης του. Και αυτή η ζύμη ενδείκνυται για στολίδια και στα παιδιά αρέσει ιδιαιτέρως!\nΠαρακάτω θα βρείτε λοιπόν τις δύο αυτές συνταγές, ενώ σε επόμενο ποστ θα ακολουθήσουν ιδέες για το στόλισμα και την παρουσίαση των μπισκότων αυτών. Γρήγορα στην κουζίνα λοιπόν!


Στην κορυφή της Super League ο ΠΑΣ! - Πρωινός Λόγος - Η καθημερινή εφημερίδα της Ηπείρου\n• Η… πελατειακή σχέση που έχει φτιάξει ο ΠΑΣ Γιάννινα στις αναμετρήσεις του με τον Παναθηναϊκό συνεχίστηκε και το βράδυ του Σαββάτου στο «Ζωσιμάδες». Οι Γιαννιώτες επικράτησαν με 1-0 των «πράσινων» χάρη στο γκολ-«ζωγραφιά» του Γκαρντάφσκι, ζευγάρωσαν τις νίκες τους στο πρωτάθλημα και απολαμβάνουν τον αέρα της κορυφής στον βαθμολογικό πίνακα μετά την ολοκλήρωση της 2ης αγωνιστικής του πρωταθλήματος. Πλήγμα με τον τραυματισμό του Πέδρο Κόντε, ανησυχία για σοβαρή ζημιά του Ισπανού στους χιαστούς. Γιορτινή ατμόσφαιρα στο «Ζωσιμάδες» και πάνω από 5.000 φίλαθλοι στις κερκίδες.\nΈνα απίστευτο ρεκόρ κατέχει από το βράδυ του Σαββάτου ο ΠΑΣ Γιάννινα. Οι Γιαννιώτες νίκησαν για έκτη συνεχόμενη φορά εντός έδρας σε όλες τις διοργανώσεις τον Παναθηναϊκό, επίτευγμα που δεν έχουν πετύχει ποτέ ούτε ο «αιώνιος αντίπαλος» Ολυμπιακός, αλλά ούτε κάποια άλλη ομάδα. Η ομάδα του Ηρακλή Μεταξά προηγήθηκε από τα αποδυτήρια με τη γκολάρα του Γκαρντάφσκι (5’) και στη συνέχεια με υποδειγματική οργάνωση και άμυνα κράτησε το αποτέλεσμα με χαρακτηριστική άνεση. Καλύτερος του ΠΑΣ ο Περέα που έδωσε απαντήσεις στον Γιοβάνοβιτς και τον Αλαφούζο που τον άφησαν ελεύθερο το καλοκαίρι.\nΕνδεκάδα που κερδίζει δεν αλλάζει και έτσι ο Ηρακλής Μεταξάς δεν έκανε καμία αλλαγή συγκριτικά με το παιχνίδι κόντρα στον ΠΑΟΚ και παρέταξε τον ΠΑΣ Γιάννινα με διάταξη 4-4-2 και ακριβώς την ίδια ενδεκάδα που είχε χρησιμοποιήσει και στην Τούμπα. Ο Λοντίγκιν ήταν κάτω από τα δοκάρια, δεξί μπακ ο Σάλιακας και αριστερό ο Πίρσμαν, με τους Κάργα και Εραμούσπε στο κέντρο της άμυνας. Στα αμυντικά χαφ αγωνίστηκαν οι Καραχάλιος και Ντομίνγκεθ, δεξιά στα χαφ ο\nΣνάιντερ και αριστερά ο Γκαρντάφκσι, με τους Περέα και Κόντε να αποτελούν το δίδυμο στην κορυφή της επίθεσης.\nΑπό την άλλη ο Ιβάν Γιοβάνοβιτς παρέταξε τον Παναθηναϊκό με σύστημα 4-2-3-1. Ο Διούδης ήταν στην εστία, δεξί μπακ ο Κώτσιρας και αριστερό ο Χουάνκαρ, με τους Βέλεθ και Σάρλια στόπερ στο κέντρο της άμυνας. Μαουρίσιο και Ρούμπεν ήταν οι δύο αμυντικοί μέσοι, δεξί εξτρέμ ο Αϊτόρ, αριστερό ο Βιτάλ και ο Λούντκβιστ σε ρόλο επιτελικού πίσω από τον Καρλίτος που ήταν στην κορυφή της επίθεσης.\nΓκολάρα από τα αποδυτήρια με Γκαρντάφσκι\nΜε το πόδι πατημένο στο… γκάζι ξεκίνησε τη σαββατιάτικη αναμέτρηση ο ΠΑΣ Γιάννινα. Οι παίκτες του Ηρακλή Μεταξά μπήκαν φουριόζοι στον αγωνιστικό χώρο και άσκησαν ασφυκτική πίεση στην άμυνα του Παναθηναϊκού στα πρώτα λεπτά. Είναι χαρακτηριστικό ότι στο πρώτο δίλεπτο ο ΠΑΣ κέρδισε δύο κόρνερ, στο δεύτερο εκ των οποίων προέκυψε η πρώτη ευκαιρία στο 2’ με τον Πίρσμαν να κοντρολάρει και να σουτάρει, όμως η μπάλα κόντραρε και έφυγε κόρνερ.\nΤο γκολ ήρθε για τον ΠΑΣ Γιάννινα στο 5’. Οι παίκτες του Ηρακλή Μεταξά εκτέλεσαν γρήγορα ένα κερδισμένο φάουλ στη μεσαία γραμμή, ο Περέα κράτησε την μπάλα και την έστρωσε παράλληλα προς τον Γκαρντάφσκι και ο Γερμανοπολωνός με ένα απίστευτο πλασέ με το δεξί «κρέμασε» τον Διούδη και έστειλε τη μπάλα στα δίχτυα του Παναθηναϊκού για το 1-0 μέσα σε έξαλλους πανηγυρισμούς.\nΣοκ με Κόντε\nΤο γρήγορο γκολ που έψαχνε ο ΠΑΣ Γιάννινα ήρθε και πλέον το άγχος πήγε μετά το πεντάλεπτο στη μεριά του Παναθηναϊκού. Το «τριφύλλι» από εκείνο το σημείο και μετά πήρε την κατοχή της μπάλας, ωστόσο η ομάδα του Γιοβάνοβιτς ήταν πολύ προβλέψιμη στο παιχνίδι της και χωρίς κάθετες μεταβιβάσεις. Ο ΠΑΣ ήταν εξαιρετικά οργανωμένος ανασταλτικά και έκλεινε υποδειγματικά τους χώρους προς την περιοχή του Λοντίγκιν.\nΟ ρυθμός του παιχνιδιού έγινε αργός και δεν υπήρξε καμία αξιόλογη φάση μπροστά στις δύο εστίες για πάνω από μισή ώρα. Η επόμενη καλή στιγμή ήταν και πάλι για τον ΠΑΣ στο 39’ με τον Περέα να αδειάζει τους αμυντικούς του Παναθηναϊκού από δεξιά και να κάνει τη σέντρα, ο Κόντε ήταν ένα βήμα πιο μπροστά και δεν μπόρεσε να βρει τη μπάλα όπως θα ήθελε και να τη στείλει στα δίχτυα. Ο 33χρονος Ισπανός άπλωσε το πόδι του, ωστόσο τραυματίστηκε, έφυγε υποβασταζόμενος από τον αγωνιστικό χώρο και αντικαταστάθηκε από τον Μορέιρα.\nΤους αρχικούς φόβους ακολούθησε μια ανησυχία για πρόβλημα στους χιαστούς του Κόντε. Ο γιατρός του ΠΑΣ Σταύρος Ριστάνης εξέτασε τον Ισπανό, ωστόσο την τελική διάγνωση θα την δώσει η μαγνητική που θα υποβληθεί ο ποδοσφαιριστής σήμερα. Αν πάντως επαληθευτούν οι φόβοι, θα πρόκειται για ένα σοβαρό πλήγμα για τον ΠΑΣ καθώς ο Ισπανός εκτός από βασικός επιθετικός είναι και εκ των ηγετών της ομάδας.\nΟ Παναθηναϊκός προσπαθούσε να επιτεθεί κυρίως από τα αριστερά με τους Χουάνκαρ και Βιτάλ, ωστόσο ο ΠΑΣ έβγαζε καλές άμυνες από δεξιά με τον Σάλιακα να κάνει σπουδαίο παιχνίδι και να έχει αρκετές βοήθειες και από τον Σνάιντερ και από τον Καραχάλιο. Η πιο σημαντική και ενδεχομένως μοναδική φάση του Παναθηναϊκού στο παιχνίδι ήρθε στο 42’ όταν ο Χουάνκαρ έκανε τη σέντρα από αριστερά και ο Αϊτόρ σούταρε από το ύψος του πέναλτι, όμως ήταν άστοχος και η μπάλα έφυγε άουτ.\nΤη μεγάλη ευκαιρία του πρώτου μέρους την είχε ο ΠΑΣ Γιάννινα στο 45’ όταν οι παίκτες του Ηρακλή Μεταξά έφυγαν ταχύτατα στην αντεπίθεση, ο Μορέιρα έκανε το παράλληλο γύρισμα, όμως ο Περέα για εκατοστά δεν πρόλαβε να κάνει την προβολή στο πρώτο δοκάρι και να στείλει τη μπάλα στα δίχτυα του Διούδη. Το πρώτο ημίχρονο έκλεισε με μια κεφαλιά του Ρούμπεν Πέρεθ στις καθυστερήσεις μετά από σέντρα και πάλι του Χουάνκαρ να μην βρίσκει ούτε αυτή στόχο.\nΗ εικόνα του παιχνιδιού έμεινε ίδια και στην επανάληψη, με τον Παναθηναϊκό να έχει ανούσια κατοχή μπάλας και τον ΠΑΣ να αμύνεται μαζικά, αλλά να βγαίνει έξυπνα και γρήγορα στις αντεπιθέσεις. Η τακτική προσήλωση των παικτών του Ηρακλή Μεταξά ήταν υποδειγματική και ο ομογενής τεχνικός φάνηκε εξαιρετικά διαβασμένος για τον τρόπο παιχνιδιού του Παναθηναϊκού.\nΣτο 54’ ο άφαντος Λούντγκβιστ έκανε αισθητή την παρουσία του με μια μακρινή εκτέλεση φάουλ. Ο Γιοβάνοβιτς άργησε να ρίξει στο ματς Παλάσιος και Βιγιαφάνιες, με τον Ιωαννίδη να αποτελεί την πρώτη κίνηση από τον πάγκο. Οι «πράσινοι» απείλησαν μέσω παίκτη του ΠΑΣ και συγκεκριμένα μετά από γύρισμα του Κάργα με το κεφάλι που έβγαλε ο Λοντίγκιν στο 85᾽. Από πλευράς του ο ΠΑΣ είχε ένα σουτ του Περέα στο 63’ υπό πίεση που έδιωξε με τις γροθιές ο Διούδης.\nΣτο τελευταίο εικοσάλεπτο ο Μεταξάς έριξε στο ματς τον Σιόντη στη θέση του Καραχάλιου. Ο Γιαννιώτης μέσος έδωσε αρκετές μάχες στη μεσαία γραμμή και κράτησε μπάλα κερδίζοντας πολύτιμο χρόνο. Στο 85’ ο Μεταξάς έκανε αλλαγή στην αλλαγή βγάζοντας τον Μορέιρα και βάζοντας τον Μιλιντσεάνου στο ματς, με τον παίκτη από τη Γουϊνέα να δείχνει πως χρειάζεται ακόμα δουλειά στη φυσική κατάσταση.\nΤο 1-0 έμεινε μέχρι το τελευταίο σφύριγμα του διαιτητή Παπαδόπουλου με τους περισσότερους από 5.000 Γιαννιώτες φιλάθλους να πανηγυρίζουν μαζί με τους παίκτες τη σπουδαία νίκη και το ζευγάρωμα των νικών. Με 6 βαθμούς μετά από δύο παιχνίδια με αντιπάλους ΠΑΟΚ και Παναθηναϊκό ο ΠΑΣ έχει κάνει το ιδανικό ξεκίνημα, ωστόσο πρέπει να υπάρξει και ανάλογη συνέχεια. Την Πέμπτη (23/09, 18:15) o ΠΑΣ Γιάννινα αντιμετωπίζει τον Ιωνικό στη Νίκαια για την εμβόλιμη 3η αγωνιστική της Super League.


ΑΚΤΙΝΕΣ: Γιώργος Παπαθανασόπουλος, Γιώργος Σαραντάρης: Ο ποιητής που έδωσε τη ζωή του για την Ελλάδα\n« Μεταξύ των ηρωικώς πεσόντων εις τον αγώνα κατά της ιταλικής βαρβαρότητος καταλέγεται και ο νέος λόγιος Γεώργιος Σαραντάρης. Ο Γ. Σαραντάρης ήτο από τους αξιόλογους ποιητάς της νέας γενεάς, δημοσιεύσας τρεις ποιητικάς συλλογάς και δύο φιλοσοφικά δοκίμια. Υπήρξε συνεργάτης της φιλολογικής σελίδος της «Καθημερινής», δημοσιεύσας σημειώματα δι’ άλλους νέους λογοτέχνας ως και στίχους του. Στρατιώτης εις το αλβανικόν μέτωπον, προσέφερε την ζωήν του υπέρ του αγωνιζομένου Έθνους. Λόγω των πολεμικών ημερών περιοριζόμεθα εις τας ολίγας αυτάς γραμμάς εις μνήμην του εκλιπόντος νέου διανοουμένου». Τον Φεβρουάριο του 1951 ο «Αθηναίος» της «Καθημερινής», στα δεκάχρονα από τον θάνατό του Σαραντάρη, έγραψε: «Ο Γιώργος Σαραντάρης ήτο ο πρώτος λογοτέχνης που έπεσεν εις τον αγώνα της πατρίδος του δια την ελευθερίαν».\nΛίγες μόνο δεκάδες οκάδες ζύγιζε ο Σαραντάρης και σε όλη τη βραχύχρονη ζωή του παρέμεινε παντελώς αγύμναστος. Το μόνο που γνώριζε ήταν να διαβάζει αδιαλείπτως και να γράφει ακατάπαυστα ποιήματα και φιλοσοφικούς στοχασμούς, παντού όπου εύρισκε χαρτί ή χαρτόνι: από κουτιά τσιγάρων, έως προγράμματα συναυλιών και άλλων εκδηλώσεων... Είχε αυξημένο βαθμό μυωπίας, κάτι που τον εμπόδιζε να χειριστεί σωστά το όπλο, που ούτως η άλλως δυσκολευόταν να σηκώσει μαζί με τον βαρύ γυλιό του. Αυτός ο αδύναμος, αγύμναστος και μύωπας ποιητής επελέγη να επιστρατευθεί μυστικά μετά τον τορπιλισμό της Έλλης και να σταλεί στα σύνορα, για να αντιμετωπίσει μαζί με όλους τους άλλους Έλληνες τον στρατό της φασιστικής Ιταλίας... Και πήγε ουσιαστικά προς τον θάνατο χωρίς γογγυσμό, ατενίζοντας τον ουρανό, πιστεύοντας στην Ανάσταση και αγαπώντας Χριστό και Ελλάδα.\nΟ Οδυσσέας Ελύτης, που με κάθε τρόπο έδειξε την προς τον Σαραντάρη ευγνωμοσύνη του, αφού πρώτος εκείνος αντελήφθη το ταλέντο του και τον ενθάρρυνε να αφιερωθεί στην ποίηση, έγραψε:\n«Δεν έχω γνωρίσει, θα ΄θελα να το διακηρύξω, μορφή πνευματικού ανθρώπου αγνότερη από τη δική του. Άπραγος, αδέξιος, ανίκανος για οτιδήποτε πρακτικό, ζούσε με το τίποτε, και δεν του χρειαζότανε τίποτε άλλο έξω από την Ποίηση...». Και αλλού: «Επιτέλους, να κάποιος αδικημένος από τη φύση, φτωχός, έρημος, που έστρεψε το κάτοπτρο από την ύβρι της ζωής προς το θαύμα της».\nΓια την επιστράτευσή του Σαραντάρη και το πώς την αντιμετώπισε έγραψε ο Ανδρέας Καραντώνης, ένας από τους σημαντικότερους κριτικούς ποίησης του περασμένου αιώνα:\n«Το Σεπτέμβριο του 1940 ένα Διάταγμα του Υπουργείου των Στρατιωτικών, κάλεσε στα όπλα την κλάση του 1930 – σ’ αυτήν ανήκε στρατολογικά ο Σαραντάρης – και τον έστειλε να φυλάξει τα σύνορα που φοβέριζε ο Ιταλικός φασισμός. Τον είδα για τελευταία φορά στην πλατεία Κάνιγγος, ανάμεσα στο πλήθος των επιστρατευμένων εφέδρων που πολιορκούσαν την πόρτα του Στρατολογικού Γραφείο. Το πρόσωπό του ήρεμο και χαμογελαστό πάντα, ήταν ολότελα αποπνευματωμένο. <Φεύγω μου λέει, φίλε μου, πάω φαντάρος>. Αποχαιρετιστήκαμε με συγκίνηση. Τον είδα να χάνεται μέσα στο πλήθος, κάνοντας μελαγχολικές σκέψεις καθώς συλλογιζόμουν πώς θα μπορούσε να τα βγάλει πέρα με τις δυσκολίες και τις τραχύτητες της στρατιωτικής εμπόλεμης ζωής, αυτός ο καθόλου στρατιώτης. Κι όμως ακολούθησε καρτερικά τη μοίρα του, με τη συναίσθηση ότι δίνει και αυτός, όπως όλοι οι άλλοι, το παρών του στο κάλεσμα της πατρίδας». Ο Καραντώνης θεωρούσε ότι ο Σαραντάρης είχε ένα δικαίωμα: «να θεωρείται σαν ένας από τους προδρόμους του σύγχρονου ποιητικού μας λόγου».\nΟ συστρατιώτης του συγγραφέας Θεμιστοκλής Αθηνογένης μίλησε για τις κακουχίες στο μέτωπο της Αλβανίας:\n«Η Ιταλία μας κήρυξε τον πόλεμο. Οι συνοριακές φρουρές μας προσπαθούν να αποκρούσουν τον εχθρό που κατεβαίνει μέσα από τα φαράγγια της Πίνδου. Πρέπει να σπεύσομε να ενισχύσομε τα παιδιά του 4ου Συντάγματος Λαρίσης που αντιμετωπίζουν τις Ιταλικές φάλαγγες της Μεραρχίας Julia....Άρχισε η πορεία. Μια πορεία αδιάκοπη. Σε κάποιες στάσεις οι φαντάροι μοιράζονταν ζάχαρη και ξηρούς καρπούς. Η πορεία κράτησε 40 ώρες. Τότε τον έχασα (Σημ. Τον Σαραντάρη).... Σε λίγο βρισκόμουν στο λόχο του Γιώργου Σαραντάρη. Ήταν ο λόχος ο δικός του, ο 3ος λόχος. Χάρηκε πολύ σαν με είδε έτσι απρόσμενα, ξαφνικά μπροστά του. Δεν το περίμενε. Ήταν πολύ κουρασμένος, βρεγμένος.\nΗ αισιοδοξία είχε φύγει. – Γυρέψαμε κάπου να κουρνιάσουμε τη νύχτα στο χωριό Βωβούσα. Βρήκαμε ένα πεζούλι εκκλησίας. Κοιμηθήκαμε εκεί. Ήταν ώρες φοβερές. Το άγνωστο. Οι αρβύλες μεσ’ στη λάσπη....\nΠολλές φορές συναντηθήκαμε με τον Σαραντάρη στα λασποχώρια απ’ όπου περνούσαμε. Ήμαστε εξουθενωμένοι και οι δύο. Πολύ περισσότερο όμως εκείνος. Δεν είχε, από την αρχή, πολλά αποθέματα αντοχής.\nΣτο εωθινό σου πρόσωπο...».\nΓια τον Σαραντάρη και τον θάνατό του έγραψαν:\nΟ Οδυσσέας Ελύτης χαρακτηρίζει τον θάνατο του Σαραντάρη ως «τη μόνη και πιο άδικη απώλεια ανθρώπου των γραμμάτων». Παράλληλα καταγγέλλει το επιστρατευτικό σύστημα της εποχής:\nΈτσι πέθανε ένας Έλληνας ποιητής, όταν οι συνάδελφοί του στη Δύση βλαστημούσανε το Θεό κι εμπιστεύονταν τη μαριχουάνα...».\nΓια το τέλος του Γιώργου Σαραντάρη έχουμε τη μαρτυρία της αδελφής του Λέλας Μιχοπούλου - Σαραντάρη, όπως την μετέφερε στον υπογράφοντα ο πρώτος εξάδελφός τους Παναγιώτης (Τάκης) Σαραντάρης:\n«Το τέλος του ήταν πολύ κοντά. Εμείς, οι συγγενείς και οι φίλοι, περιτριγυρίζαμε το κρεβάτι του και κλαίγαμε βουβά. Μας είδε και με το γλυκό του χαμόγελο, γεμάτος από ειρήνη και πίστη, άρχισε εκείνος να μας παρηγορεί και να μας ενδυναμώνει, παροτρύνοντάς μας να μην κλαίμε, διότι η ζωή δεν τελειώνει στον κόσμο αυτόν, διότι η ζωή είναι αιώνια και συνεχίζεται, διότι μετά τον θάνατό του θα ζήσει μιαν άλλη, μεγαλύτερη χαρά...».\nΟ φίλος του, ακαδημαϊκός Κωνσταντίνος Δεσποτόπουλος έγραψε:\n«Ας μου επιτραπεί να βεβαιώσω πως είχε ο Σαραντάρης, τις τελευταίες ημέρες της ζωής του, νικήσει τον φόβο του θανάτου. Άρρωστος βαριά τις πρώτες εβδομάδες του 1941, ύστερ’ από τον υποσιτισμό και τις άλλες κακουχίες του επάνω στα χιονισμένα βουνά της Αλβανίας, όπου υπηρετούσε ως απλός στρατιώτης, ενταγμένος, παρά τη μεγάλη μυωπία του, σε μονάδα της πρώτης γραμμής του μετώπου, είχε μεταφερθεί τελικά σε κλινική των Αθηνών. Εκεί τον επισκέφθηκαν οι αισθαντικοί φοιτητές Καλλίτσης και Παπαμικρόπουλος, μέλη του φιλοσοφικού μας Κύκλου, που θαύμαζαν το πνεύμα του και το ήθος του. Πρόλαβε ο Παπαμικρόπουλος – πριν χαθεί, νομίζω, και αυτός, όπως χάθηκε και ο Καλλίτσης, τόσο πρόωρα και τόσο άδικα στη διάρκεια της Κατοχής – να μου παρουσιάσει, και με αναφορά στο πρόσωπό μου, την τότε εικόνα του Σαραντάρη, γαλήνιου ολωσδιόλου ενώπιον του θανάτου, να ψιθυρίζει προς τους δυο νέους παραινέσεις για εμμονή στον δρόμο της αρετής, υψωμένος ήδη ο ίδιος στη σφαίρα της αγιότητας».\nΟ Σαραντάρης είναι από τις ελάχιστες περιπτώσεις στα ελληνικά γράμματα που συνδύασε την ποίηση με τη φιλοσοφία και μάλιστα με μια τάση προς τον χριστιανικό υπαρξισμό. Για τη φιλοσοφική σκέψη του ποιητή ο διαπρεπής καθηγητής φιλοσοφίας στο Πανεπιστήμιο Αθηνών και ακαδημαϊκός Ιωάννης Θεοδωρακόπουλος, σε ομιλία του στο Λεωνίδιο, τόπο καταγωγής της οικογένειας Σαραντάρη, - ο ίδιος γεννήθηκε στην Κωνσταντινούπολη και μεγάλωσε στην Ιταλία - σημείωσε ότι σε συζήτηση που είχε με τον Γερμανό υπαρξιστή φιλόσοφο Καρλ Γιάσπερς του είπε, μεταξύ των άλλων, ότι στην Ελλάδα ο Σαραντάρης «ήλθε στη ζωή μας με μια ολωσδιόλου καινούρια γλώσσα, καινούρια έκφραση προσωπική, βαθύτατα προσωπική, αλλά συγχρόνως βαθύτατα μεταφυσική». Και πρόσθεσε: «Ο Γιώργος Σαραντάρης είναι ο μεταφυσικός λυρικός ποιητής της νεωτέρας Ελλάδος. Το να τον χαρακτηρίσωμε με λίγα λόγια, είναι δεσμά για μια προσωπικότητα, αλλά πρέπει να τολμήσωμε να πούμε ότι ο Σαραντάρης ήταν ο πρώτος μεταφυσικός λυρικός ποιητής της Νεωτέρας Ελλάδος».\nΟ καθηγητής και διακεκριμένος φιλόσοφος Βασίλειος Κατάκης στη βιβλιοπαρουσίαση στο Θεσσαλονικιώτικο περιοδικό «Μακεδονικές Ημέρες» (Νοεμβρίου – Δεκεμβρίου 1937) του φιλοσοφικού δοκιμίου του Γ. Σαραντάρη «Συμβολή σε μια φιλοσοφία της Ύπαρξης» γράφει πως σ’ αυτό ο συγγραφέας ασχολείται με τα ουσιαστικότερα προβλήματα της ανθρώπινης συνείδησης και πως συμβάλλει στο να καταδείξει (προφητικά για τις ημέρες μας) πως η κρίση που διέρχεται η ανθρωπότητα δεν είναι μόνο ή κυρίως οικονομική, αλλά αυτή θρονιάζει μέσα μας.\nΟ Θεσσαλονικιός ποιητής Τάκης Βαρβιτσιώτης έγραψε: « Ο Σαραντάρης πίστευε στον πνευματικό προορισμό του ανθρώπου και είχε κάθε δικαίωμα να ελπίζει στην υπέρτατη παραμυθία, γιατί πορεύονταν τον επίπονο δρόμο της ζωής, αναζητώντας τη μακαριότητα και στο τέρμα αυτού του δρόμου δεν έβλεπε το <ανεπανόρθωτο>, την παγερή οριστικότητα ενός αδυσώπητου κύκλου, αλλά μιαν <άλλη χαρά>...».\nΟ Παναγιώτης Κανελλόπουλος σημείωσε ότι είχε ξεχωρίσει τον Σαραντάρη: «Από τους μαθητές μας, που αν και νεώτατοι τότε, ήταν ισότιμα και πνευματικά ελεύθερα μέλη του κύκλου, ξεχώρισαν προ πάντων ο Γιώργος Σαραντάρης, που πέθανε νέος, το 1941, εκτελώντας το στρατιωτικό του καθήκον στο Αλβανικό μέτωπο, ένα ωραίο ποιητικό πνεύμα που αντιμετώπισε προβλήματα του υπαρξισμού με μια καταπληκτικά πρωτότυπη σκέψη, και ο Κώστας Δεσποτόπουλος...».\nΟ Γιώργος Σαραντάρης ήταν ο πρώτος και ίσως ο μόνος ποιητής και στοχαστής που πέθανε, αφού ρούφηξε στο κορμί και στην ψυχή του όλη τη δοκιμασία του Ελληνοϊταλικού πολέμου, στα βουνά της Πίνδου. Όταν, χρόνια μετά, ο Παν. Κανελλόπουλος ρωτήθηκε τι ένοιωσε όταν έμαθε το θάνατο του Σαραντάρη, απάντησε: «Στην αρχή ήταν μία ακόμα τραγωδία από τις τόσες που συσσωρεύονταν γύρω μας....Μετά συνειδητοποίησα το μεγάλο κενό...». Για τον θάνατο του Σαραντάρη ο Κων. Τσάτσος έγραψε: «Η Ελλάδα θυσιάζοντας τόσα παιδιά της στο βωμό της ιδέας, που από αιώνες υπηρετεί, θυσίασε ανάμεσα σ’ αυτά και το πνευματικό της παιδί, το Γιώργο Σαραντάρη».\nΟ φίλος του Σαραντάρη Νικηφόρος Βρεττάκος έγραψε: «Ήρθε ο πόλεμος του ’40. Εγώ έφυγα από τους πρώτους. Βρέθηκα στα Ελληνο – Αλβανικά σύνορα με την έναρξη του πολέμου. Χάσαμε κάθε επαφή ο ένας με τον άλλο. Αργότερα, δε θυμάμαι ποια ακριβώς ημερομηνία, ήρθε ένα γράμμα από τη Μελισσάνθη πάνω στα βουνά που βρισκόμουνα. Έλεγε πως ο Σαραντάρης ήταν βαριά άρρωστος. Έχοντας συλλάβει με την απόσταση και τον καιρό την πνευματική του αξία ένοιωσα φοβερή συγκίνηση. Έγραψα ένα γράμμα για τον ίδιο στη Μελισσάνθη παρακαλώντας να πάει στο νοσοκομείο να του το δώσει. Έλαβα την απάντησή της: <Έλαβα το γράμμα σου αλλά ο φίλος μας πέθανε. Πήγα και του το διάβασα στον τάφο>».\nΟ Κώστας Λασσιθιωτάκης έγραψε για τον θάνατο του Σαραντάρη: «Συχνά θέλησα να συλλάβω την εικόνα του πνευματικού ανθρώπου μα το εύρισκα δύσκολο τόσο όσο το να συλλάβω το ίδιο το πνεύμα. Όταν συνάντησα τον Σαραντάρη δεν αντίκρυσα μονάχα την εικόνα μα και το ήρεμο μεγαλείο του πνευματικού ανθρώπου. Ο Σαραντάρης είχε τόσο κορμί, που απορούσες πώς μπορούσε να ενοικεί μέσα σε ένα τόσο ασήμαντο σκεύος τόση και τέτοια ζωή....Ω, ναι! Πόνεσα πολύ γι’ αυτό το θάνατο».\nΤον σημαντικό αυτό ποιητή και στοχαστή λίγοι τον προσέγγισαν και τον προσεγγίζουν. Και λίγοι τον μνημόνευσαν και τον μνημονεύουν. Ο Παν. Κανελλόπουλος δίνει μιαν εξήγηση: «Δεν θα τον πλησιάσουν, γιατί την επαφή μαζί του θα αποκλείσει ο φόβος, μήπως η πρωτοτυπία εκείνου αποκαλύψει πιο πολύ (στα ίδια τους τα μάτια) την κοινοτοπία του δικού τους λόγου. Όσοι κάθονται άνετα και αξένοιαστα δε θέλουν να χάσουν την ισορροπία, που επικρατεί στην πνευματική νωθρότητά τους».\nΜπορεί η ιντελιγκέντσια του καιρού του καιρού του και του καιρού μας να μην άντεχε και να μην αντέχει τον Γιώργο Σαραντάρη και να τον έχει απωθήσει στη λησμονιά, όμως εμείς, σε κάθε ευκαιρία και προ πάντων στην επέτειο του μεγάλου «Όχι», θα τον θυμόμαστε, πάντα με αγάπη και με βαθιά εκτίμηση στο έργο του. -\nΟι περισσότερες δηλώσεις περιέχονται στο μοναδικό βιβλίο της Ολυμπίας Καράγιωργα «Γιώργος Σαραντάρης, ο Μελλούμενος», Εκδ. Δίαυλος, Αθήνα, 1995.\nΆλλα βιβλία που χρησιμοποιήθηκαν είναι:\n- Βαρβιτσιώτη Τάκη «Ποίηση και ποιητικά θέματα του Γιώργου Σαραντάρη», Περ/κό «Διαγώνιος», Θεσσαλονίκη, τεύχος 2, 1958.\n- Δεσποτόπουλου Κωνσταντίνου «Φήμη Απόντων», Εκδ. Καστανιώτη, Αθήνα, 1995.\n- Ελύτη Οδυσσέα «Ανοιχτά χαρτιά», Εκδ. «Ίκαρος», 6η Εκδ., Αθήνα 2004.\n- Κανελλόπουλου Παναγιώτη «Τα Δοκίμια», Εκδόσεις Εταιρείας Φίλων Παν. Κανελλόπουλου, Τόμος Τρίτος.\n- Καραντώνη Αντρέα «Νεοελληνική Λογοτεχνία – Φυσιογνωμίες, Β΄ Τόμος, Εκδ. Δημ. Ν. Παπαδήμα, Αθήνα, 1977.\n- Λορεντζάτου Ζήσιμου «Διόσκουροι», Εκδ. «Δόμος», Αθήνα, 1997.\n- Λορεντζάτου Ζήσιμου «Collectanea», Εκδ. «Δόμος», Αθήνα, 2009.\n- Μπενάκη Λίνου Γ. «Μνήμη – Κείμενα για τους πέντε φιλοσόφους, Ιωάννη Ν. Θεοδωρακόπουλο, Παναγιώτη Κ. Κανελλόπουλο, Κωνσταντίνο Δ. Τσάτσο, Ευάγγελο Π. Παπανούτσο, Βασίλειο Ν. Τατάκη. Βιογραφικά σημειώματα και εξαντλητική εργογραφία τους. Εκδ. «Παρουσία», Αθήνα, 2006.\n- Παπαθανασόπουλου Γιώργου Ν. « Γιώργος Σαραντάρης: Ο άνθρωπος, ο ποιητής, ο διανοούμενος», Εκδ. «Έκπληξη», Αθήνα, 2011.\n- Τσάκωνα Δημ. «Ιδεαλισμός και Μαρξισμός στην Ελλάδα», Εκδ. «Κάκτος», Αθήνα, 1988.\n- Χρονικά των Τσακώνων, Τόμος πέμπτος.


Με τα γκολ στη Ρώμη και την φορμα του Ομπαμεγιάνγκ\nBethome Bloggers Με τα πολλά γκολ στη Ρώμη και την παράδοση του Ομπαμεγιάνγκ\nΜε τα πολλά γκολ στη Ρώμη και την παράδοση του Ομπαμεγιάνγκ\nΚαλημέρα σε όλους τους φίλους του Bethome.gr! Η στήλη προέρχεται από ένα θετικό στοιχηματικό σερί, καθώς δικαιωθήκαμε στις τέσσερις τελευταίες επιλογές που κάναμε. Ελπίζουμε απόψε να μεγαλώσουμε αυτό και να πάμε παρέα στο ταμείο. Επιλέγουμε τρία σημεία από Ιταλία και Γερμανία, χώρες στις οποίες αυτή τη βδομάδα έχουμε εμβόλιμες αγωνιστικές.\nΞεκινάμε την περιήγησή μας από την πρωτεύουσα της Ιταλίας και το ντέρμπι Λάτσιο-Νάπολι. Μόνο στο άκουσμα των ομάδων ακόμα και κάποιος που ασχολείται ελάχιστα με το ποδόσφαιρο μπορεί να καταλάβει πως μπορούμε να περιμένουμε πλούσιο θέαμα και βροχή από γκολ. Στις επτά από τις οχτώ συνολικά αναμετρήσεις που έδωσαν «μπιανκοσελέστι» και «παρτενοπέι» για το πρωτάθλημα σημειώθηκαν περισσότερα από δύο γκολ. Οι πρώτοι προέρχονται από την εκτός έδρας νίκη με 3-2 επί της Τζένοα, ενώ η Νάπολι από το εντός έδρας 6-0 επί της νεοφώτιστης Μπενεβέντο στο ντέρμπι της Καμπανίας. Θα πάμε με τα πολλά γκολ και το over 3,5 που βρήκαμε στην Sportingbet σε απόδοση 2.34.\nΑπό τη Ρώμη πηγαίνουμε στην πόλη της μόδας, το Μιλάνο, εκεί που η Μίλαν υποδέχεται την Σπαλ. Οι «ροσονέρι» αποτελούν το ξεκάθαρο φαβορί για τους τρεις βαθμούς της νίκης κόντρα στην Σπαλ, η οποία μετά από τέσσερις αγωνιστικές στο πρωτάθλημα σημείωσε μία νίκη, μία ισοπαλία και δύο ήττες. Πριν από δέκα μέρες οι φιλοξενούμενοι βρέθηκαν και πάλι στο Μιλάνο, γνωρίζοντας την ήττα από την Ίντερ με 2-0. Παρά το τελικό αποτέλεσμα πραγματοποίησαν μία καλή εμφάνιση, ενώ παράλληλα είχαν και κάποιες καλές ευκαιρίες να σκοράρουν, κάτι που πιστεύουμε πως θα κάνουν απόψε. Θα ρισκάρουμε ποντάροντας στο goal-goal που βρήκαμε στην Sportingbet σε απόδοση 1.95.\nΤέλος, θα ασχοληθούμε με την αναμέτρηση του Αμβούργου με την Ντόρτμουντ στην Μπουντεσλίγκα. Οι φιλοξενούμενοι ταξιδεύουν με …φόρα στο «Volksparkstadion» με μοναδικό στόχο την τέταρτη νίκη τους στο πρωτάθλημα. Εμείς θα σταθούμε στον Πιέρ Εμερίκ Ομπαμεγιάνγκ. Ο 28χρονος Γκαμπονέζος επιθετικός των «κιτρινόμαυρων» έχει μία εξαιρετική παράδοση κόντρα στους «δεινόσαυρους», καθώς έχει εμπλακεί σε 12 γκολ στις οχτώ συνολικά αναμετρήσεις που έδωσε απέναντί τους. Πιο συγκεκριμένα σημείωσε οχτώ γκολ και μοίρασε τέσσερις ασίστ. Θα ποντάρουμε πως ο Πιέρ Εμερίκ Ομπαμεγιάνγκ θα σκοράρει πρώτος στην αναμέτρηση, σημείο που βρήκαμε στην Sportingbet σε απόδοση 3.25.


Μάνινγκ: "Το μπάσκετ και η κοινωνία"\nΑπρ 10 |12:41\nΟ προπονητής του Ουέικ Φόρεστ και θρύλος του κολεγιακού μπάσκετ και του ΝΒΑ, Ντάνι Μάνινγκ, θα βρεθεί στην Ελλάδα την ερχόμενη βδομάδα για να μιλήσει στο 6ο Διεθνές Σεμινάριο του ACS. Στα πλαίσια της επίσκεψης του ανέλυσε στο Sepk.gr την προπονητική του φιλοσοφία και εξηγεί το moto που χρησιμοποιεί όλα αυτά τα χρόνια.\nΟ Ντάνι Μάνινγκ είχε γράψει μια λαμπρή καριέρα ως παίκτης. Αγωνίστηκε στο κολέγιο του Κάνσας, κατέκτησε τον τίτλο και επιλέχτηκε στο Νο1 του ντραφτ το 1988 από τους Κλίπερς. Έπαιξε για αρκετά χρόνια στο ΝΒΑ φορώντας τη φανέλα των Λος Άντζελες Κλίπερς, των Ατλάντα Χοκς, των Φοίνιξ Σανς, των Μιλγουόκι Μπακς, των Γιούτα Τζαζ, των Ντάλας Μάβερικς και των Ντιτρόιτ Πίστονς.\nΤο 2003 ξεκίνησε μια διαφορετική καριέρα. Αρχικά ως team manager στο Κάνσας και στη συνέχεια ως assistant coach (2006-2012) στους Jayhawks. Από το 2012 ως το 2014 κάθισε στον πάγκο της Τάλσα, ενώ φέτος μετακόμισε στο θρυλικό Ούεικ Φόρεστ όπου κατέχει το πόστο του head coach.\nΣτο Σεμινάριο του ACS (18-19 Απριλίου) θα μιλήσει για την "Βελτίωση των παικτών στο post" και για την "Ατομική βελτίωση (ισορροπία/footwork)".\nΕίχατε μια εξαιρετική καριέρα ως παίκτης. Πόσο δύσκολο ή πόσο εύκολο είναι για έναν σπουδαίο παίκτη να γίνει σπουδαίος προπονητής;\nΘα μπορούσα να πω ότι η τακτική είναι το εύκολο κομμάτι, το να είσαι δηλαδή στο γήπεδο και να δουλεύεις με τους παίκτες σε καθημερινή βάση και να τους διδάσκεις το παιχνίδι με το οποίο ασχολείσαι όλη σου τη ζωή. Το να μοιράζομαι εμπειρίες και γνώσεις από το παρελθόν και να τους βοηθώ να πετύχουν τους στόχους τους είναι το ευκολότερο κομμάτι του προπονητή. Τα υπόλοιπα είναι τα δύσκολα. Ήμουν αρκετά τυχερός και όταν αποσύρθηκα από το ΝΒΑ, συνεργάστηκα με τον κόουτς Bill Self το Κάνσας αρχικά ως student manager. Έκανα όλες τις τυπικές δουλειές (πληντύρια, εξοπλισμό, νερά, να μεταφέρω τα πράγματα για την προπόνηση). Στη συνέχεια ο κόουτς μου έδωσε το ρόλο του Υπευθύνου για τη βελτίωση των παικτών, στη συνέχεια το υπευθύνου για τη λειτουργία του τμήματος και στη συνέχεια του assistant coach. Ήθελα να ξέρω τι απαιτεί το κάθε πόστο, ποιες είναι οι ευθύνες, ποιες είναι οι δυσκολίες. Ήθελα να ξέρω τα πάντα: πως κόβεται το βίντεο, πως φτιάχνονται τα scouting reports, πως προγραμματίζονται τα ξενοδοχεία και τα ταξίδια, πως λειτουργεί το μάρκετινγκ και τα μίντια. Ήμουν τυχερός που έκανα αυτή τη διαδρομή. Ορισμένοι προπονητές δεν έχουν την ίδια τύχη με μένα. Και αυτό σίγουρα έκανε για μένα όλη τη διαδικασία ευκολότερη.\nΣτο Σεμινάριο θα μιλήσετε για τους παίκτες στο post. Γιατί πιστεύετε ότι το ΝΒΑ και το παγκόσμιο μπάσκετ στερείται καλών παικτών στο post;\nΥπάρχουν νομίζω καλοί post παίκτες τόσο στο ΝΒΑ, όσο και στο παγκόσμιο μπάσκετ. Απλά πιστεύω ότι το μπάσκετ είναι αυτό που έχει αλλάξει πολύ σε ότι φορά το στυλ παιχνιδιού και όλα τα υπόλοιπα.\nΤι χρειάζεται για να γίνει κάποιος καλός post παίκτης;\nΝομίζω ότι ένας παίκτης ότι θέλει και να πετύχει, πρέπει να έχει αποφασιστικότητα να γίνει σπουδαίος. Πρέπει να έχει μέσα του τη δίψα για ατομική βελτίωση. Υπάρχουν πολλά πράγματα που απαιτούνται όπως η εμπειρία, η προσωπικότητα, η ηλικία, η συναναστροφή με σπουδαίους προπονητές κτλ Οι καλοί παίκτες στο post πρέπει να έχουν καλή βάση, καλά χέρια, καλό footwork, γρήγορα πόδια για να δημιουργούν χώρο, γωνίες και απόσταση από τους αμυντικούς.\nΠοιες είναι οι βασικές διαφορές μεταξύ του ΝΒΑ και του κολεγιακού μπάσκετ; Ο ρυθμός στο ΝΒΑ είναι πολύ γρήγορος και το παιχνίδι του σε κάθε κατοχή είναι πολύ physical. Στο ΝΒΑ οι κατοχές επίσης είναι περισσότερες. Θα πρέπει επίσης να προσέξεις το κορμί σου. Το επίπεδο είναι υψηλότερο, οι παίκτες μεγαλύτεροι, γρηγορότεροι και δυνατότεροι. Στο κολεγιακό μπάσκετ η διαφορά ταλέντου είναι μεγαλύτερη.\nΠως θα περιγράφατε τον εαυτό σας ως προπονητή;\nΗ γενικότερη φιλοσοφία μου έχει μεταλλαχθεί με τον καιρό. Υπάρχει ωστόσο κάτι που πίστευα και πιστεύω πάντα: το οργανωμένο μπάσκετ είναι άρρηκτα συνδεδεμένο με την ανάπτυξη των νέων. Το μπάσκετ είναι από τα αθλήματα που αγγίζουν τις κοινωνίες σήμερα: προσφέρουν διασκέδαση, κοινωνική συναναστροφή και επαγγελματικές προοπτικές. Το παιχνίδι επιτρέπει στους νέους να χτίσουν χαρακτήρα, να γίνουν ομαδικοί, να μάθουν τι σημαίνει κάνω θυσίες και τι σημαίνει είμαι αφοσιωμένος. Μαθαίνεις διαρκώς καινούργια πράγματα. Η φιλοσοφία μου βασίζεται σε τρεις άξονες: σκληρή δουλειά, στην απόφαση να μην χαραμίζεται καμία προσπάθεια και στην αυτοθυσία για το καλό της ομάδας. Ο βασικός στόχος του προπονητή θεωρώ πως είναι να βοηθά στην ανάπτυξη του κάθε νέου παίκτη εντός κι εκτός γηπέδου. Θέλω οι ομάδες μου να χαρακτηρίζονται από την εργατικότητα, την προσπάθεια, την αυτοθυσία και την αυταπάρνηση.\nΈχετε κάποιο moto που χρησιμοποιείτε;\nΞεκίνα γρήγορα, τελείωσε δυνατά\nΥπάρχει κάτι που λέτε στους παίκτες του πριν βγουν από τα αποδυτήρια;\nΑυτό ακριβώς: ξεκίνα γρήγορα, τελείωσε δυνατά.


Όταν το F-22 «ξεβάφει» και φαίνεται στο ραντάρ - Φωτογραφία - Sputnik Ελλάδα\n09:23 19 ΦΕΒΡΟΥΑΡΙΟY 2020\nΌταν το F-22 «ξεβάφει» και φαίνεται στο ραντάρ - Φωτογραφία\n08:00 02.08.2019 (ΕΝΗΜΕΡΩΘΗΚΕ 08:03 02.08.2019) Λήψη σύντομου url\nΤο F-22 αποτελεί ένα πρωτοπόρο μαχητικό πέμπτης γενιάς των ΗΠΑ, συνδυάζοντας την ικανότητα να εξασφαλίζει αεροπορική υπεροχή με την δυνατότητα να παραμένει αθέατο στα περισσότερα συστήματα ραντάρ λόγω της ειδικής βαφής που διαθέτει.\nΩστόσο, όπως αποδείχθηκε, τα χαρακτηριστικά stealth σημαίνουν και υψηλότερο κόστος συντήρησης.\nΈνα αεροσκάφος F-22, το οποίο είχε παραπάνω από εμφανή τα σημάδια της φθοράς πάνω στην ειδική βαφή στο ρύγχος του, εντοπίστηκε από έναν δημοσιογράφο του περιοδικού Drive κατά τη διάρκεια του EAA Airventure Air Show στο Ουισκόνσιν. Η φωτογραφία της επένδυσης δεξιά κάτω από το θόλο υποδεικνύσει τον βαθμό που το αεροσκάφος έχει επηρεαστεί από την διάβρωση, την τριβή του αέρα, και την ακραία πίεση που υπομένει κατά την πτήση.\nΤο περιοδικό αποκάλυψε ότι αυτοί οι παράγοντες είναι υπεύθυνοι για τις περισσότερες από τις καταστάσεις όπου το υλικό αρχίζει να «ξεφλουδίζει».\nΤο Drive αποκάλυψε ότι η συντήρηση της ειδικής επίστρωσης είναι ένα από τα πράγματα που κάνει το F-22 εξαιρετικά ακριβό - περίπου 60.000 την ώρα.\nΤο μαχητικό αεροσκάφος όχι μόνο απαιτεί ακριβά υλικά που του επιτρέπουν να απορροφήσει τα περισσότερα από τα κύματα ραντάρ που δέχεται και να παραμείνει «αθέατο», αλλά και πολύ χρόνο για να εφαρμοστεί η βαφή στα εξαρτήματα του, σύμφωνα με τον ιστότοπο.\nΕπιπλέον, η διαδικασία πρέπει να γίνει κάτω από ορισμένες περιβαλλοντικές συνθήκες, σε ορισμένες θερμοκρασίες και επίπεδα υγρασίας, προκειμένου να είναι επιτυχής και πολλές αμερικανικές στρατιωτικές βάσεις δεν έχουν αυτή την πολυτέλεια. Οι σφραγισμένες εγκαταστάσεις με ρυθμιζόμενη θερμοκρασία βοηθούν σε αυτό το ζήτημα, αλλά ο αριθμός τους είναι περιορισμένος σε κάθε βάση.\nΔΙΑΒΑΣΤΕ ΕΠΙΣΗΣ: Όταν τα μαχητικά F-22 ανεφοδιάζονται όπως τα μονοθέσια της Φόρμουλα 1 - Βίντεο\nΌλα αυτά συσχετίζονται με το σχετικά χαμηλό ποσοστό διαθεσιμότητας του αεροσκάφους - μόνο το 50% περίπου του στόλου των F-22 είναι έτοιμο να πραγματοποιήσει αποστολές. Το Drive σημείωσε ότι ορισμένα από τα F-22 αποκλείονται σκοπίμως από την τακτική συντήρηση, η οποία συνήθως λαμβάνει χώρα όταν παρουσιάζει σημάδια υποβάθμισης πάνω από το 10% της ειδικής επίστρωσης. Αυτά τα αεροσκάφη χρησιμοποιούνται για εκπαιδευτικές δραστηριότητες και αεροπορικές επιδείξεις, καθώς δεν απαιτούν προστασία από ραντάρ, εξηγεί το περιοδικό. Τα υπόλοιπα κρατούνται σε «φόρμα» για να είναι έτοιμα για οποιαδήποτε αποστολή προκύψει.\nΠολεμική Αεροπορία ΗΠΑ, Πολεμική Αεροπορία, αεροσκάφος, ΗΠΑ, stealth, μαχητικά αεροσκάφη, F-22


Τόμας Βατσλίκ: Η αναφορά στη μη χρησιμοποίησή του στα προκριματικά του Champions League\nΕτικέτες: Cham;pions League, Ολυμπιακός, Τόμας Βάτσλικ\n| 30.08.2021 | 17:18\nΟ Τόμας Βατσλίκ χαρακτήρισε σωστή την απόφαση του προπονητή του να μην τον χρησιμοποιήσει στα προκριματικά του Champions League. Η συνέντευξή του στην Τσεχία Μεταξύ άλλων,είπε: «Νιώθω καλά στον Ολυμπιακό, ήταν απλά κρίμα που δεν μπήκαμε στο Champions League. Πιθανότατα θα έχει μια επίδραση στο κλαμπ. Η οικογένειά μου είναι επίσης χαρούμενη στην Ελλάδα, φύγαμε από […]\nΟ Τόμας Βατσλίκ χαρακτήρισε σωστή την απόφαση του προπονητή του να μην τον χρησιμοποιήσει στα προκριματικά του Champions League.\nΗ συνέντευξή του στην Τσεχία\nΜεταξύ άλλων,είπε: «Νιώθω καλά στον Ολυμπιακό, ήταν απλά κρίμα που δεν μπήκαμε στο Champions League. Πιθανότατα θα έχει μια επίδραση στο κλαμπ. Η οικογένειά μου είναι επίσης χαρούμενη στην Ελλάδα, φύγαμε από το ξενοδοχείο μετά από πέντε εβδομάδες και πήγαμε σε σπίτι. Βρήκαμε και σχολείο για το παιδί μου.\nΦυσικά και θα ήθελα να είχα παίξει στους αγώνες των προκριματικών του Champions League, σε αγώνες έντασης. Καταλαβαίνω ότι δεν είχα τον κατάλληλο χρόνο για την προετοιμασία, ενώ είχα επιστρέψει από δεκαήμερη άδεια. Ο προπονητής πιθανότατα πήρε τη σωστή απόφαση, τα παιδιά έκαναν καλές εμφανίσεις. Ήταν κρίμα που αποκλειστήκαμε. Όλοι ξέρουμε ότι υπάρχει διαφορά ανάμεσα στο Champions League και στο Europa League. Είμαστε σε ένα ενδιαφέρον γκρουπ με Άιντραχτ, Φενέρμπαχτσε και Άντβερπ, οπότε τώρα στόχος μας είναι να πάμε όσο πιο μακριά γίνεται».


Η ώρα σε Τορούν, Πολωνία τώρα\nΉλιος: ↑ 06:34 ↓ 17:22 (10ω 48λ) Περισσότερες πληροφορίες\nΤο αναγνωριστικό ζώνης ώρας για Τορούν είναι Europe/Warsaw.\nΔιάβασε σχετικά με Τορούν στη Βικιπαίδεια\nΕπιλογή ώρας στην τοποθεσία Τορούν ως προκαθορισμένη\nΑναλοτή, δύση, διάρκεια ημέρας και ηλιακός χρόνος για Τορούν\nΔιάρκεια ημέρας: 10ω 48λ\nΗλιακό μεσημέρι: 11:58\nΗ τοπική ώρα σε Τορούν είναι 2 λεπτά πίσω του ηλιακού χρόνου.\nΤορούν στον χάρτη\nΓεωγραφικό πλάτος: 53,01. Γεωγραφικό μήκος: 18,60\nΠροβολή Τορούν σε μεγαλύτερο χάρτη\nΤο Time.is αυτόματα προβάλλει την ώρα στη ζώνω ώρας σου με τη χρήση της διεύθυνσης IP για να βρει που είσαι. Η διεύθυνση IP σου είναι 34.237.124.210. Η τοποθεσία σου ανιχνεύτηκε ως Νέα Υόρκη, Ηνωμένες Πολιτείες της Αμερικής.


Έρχονται τα ειδικά ΚΕΠ για τα «κόκκινα» δάνεια - GREECE-SALONIKA.blogspot\nHome Unlabelled Έρχονται τα ειδικά ΚΕΠ για τα «κόκκινα» δάνεια\nΤι θα προσφέρουν στους δανειολήπτες.\nΣε ποιες περιοχές θα λειτουργούν.\n«Ενημέρωση» και...«υποστήριξη» στους δανειολήπτες, που από τις αρχές Οκτωβρίου θα αρχίσουν να λαμβάνουν τις επιστολές των τραπεζών για ρύθμιση των μη εξυπηρετούμενων δάνειων, θα παρέχουν τα «Κέντρα Εξυπηρέτησης Υποστήριξης Δανειοληπτών», τα οποία πρόκειται να ιδρυθούν το προσεχές διάστημα.\nΣύμφωνα με το «ΕΘΝΟΣ» με χρηματοδότηση του ΕΣΠΑ ύψους 15 εκατ. ευρώ ξεκινούν οι διαδικασίες για τη λειτουργία σε όλη τη χώρα των 30 Κέντρων Ενημέρωσης - Υποστήριξης Δανειοληπτών.\nΤα 30 ΚΕΥΔ θα ανοίξουν τον Ιανουάριο και θα στελεχωθούν με 120 άτομα. Το κάθε κέντρο θα απασχολεί τουλάχιστον τέσσερα εξειδικευμένα στελέχη (πτυχίο Νομικής, Οικονομικών Επιστημών και Κοινωνικών Επιστημών κ.λπ.) και η πρόσληψή τους θα γίνει μέσω ΑΣΕΠ.\nΤα γραφεία θα στεγαστούν σε κτίρια των δήμων, των περιφερειών και των Νομικών Προσώπων Δημοσίου Δικαίου για την καλύτερη δυνατή εξοικονόμηση πόρων. Θα αποτελούν ουσιαστικά τον οικονομικό και νομικό σύμβουλο των νοικοκυριών και μικρομεσαίων επιχειρηματιών ως προς τη διαχείριση των χρεών τους προς τις τράπεζες.\nΟπως περιγράφεται στην πρόσκληση του υπουργείου Οικονομίας, Ανάπτυξης και Τουρισμού, τα 30 ΚΕΥΔ θα παρέχουν «συμβουλευτικές υπηρεσίες (οικονομικής και νομικής φύσης) και ενημέρωση των πολιτών για θέματα διαχείρισης οφειλών εξυπηρετούμενων ή μη ιδιωτικών δανείων».\nΕιδικότερα τα ΚΕΥΔ θα ενημερώνουν τους δανειολήπτες ως προς τα δικαιώματά τους σε σχέση με τις οφειλές τους προς τα χρηματοπιστωτικά ιδρύματα, εξυπηρετούμενων ή μη ιδιωτικών δανείων και θα παρέχουν στους δανειολήπτες συμβουλές διαχείρισης των δανειακών τους υποχρεώσεων λαμβάνοντας υπόψη τις ιδιαίτερες ατομικές συνθήκες – ιδιότητες (ζητήματα υγείας, ανεργίας, κ.α.).\nΕπίσης θα παρακολουθούν και παρεμβαίνουν, κατόπιν αιτήσεως των δανειοληπτών, για λογαριασμό τους ώστε να προσαρμόζουν ή να τροποποιούν τις συμφωνίες σε περίπτωση νέων δεδομένων για τον δανειολήπτη που ανατρέπουν τον αρχικό σχεδιασμό της αποπληρωμής.\nΘα υποστηρίζουν και καθοδηγούν τους δανειολήπτες στην κατάρτιση οικογενειακών και ατομικών προϋπολογισμών που βοηθούν στην τήρηση των συμφωνηθέντων με τις τράπεζες ρυθμίσεων - διακανονισμών πληρωμής και οφειλών τους.\nΘα παρέχουν εξειδικευμένη συμβουλευτική στους οφειλέτες που υπάγονται στον Κώδικα Δεοντολογίας για την Εξωδικαστική Επίλυση Διαφοράς.\nΘα συμβάλλουν στην ευαισθητοποίηση και ενημέρωση με στόχο την καλλιέργεια συνετής καταναλωτικής συμπεριφοράς και κουλτούρας συνεργασίας.\nΘα παρέχουν πληροφόρηση που στοχεύει στην έγκαιρη παρέμβαση για άτομα ευάλωτα στην υπερχρέωση λόγω οικονομικών παραγόντων όσο και για άτομα που αντιμετωπίζουν ξαφνικές δυσχέρειες.\nΘα γίνεται εκπαίδευση και στοχευμένη επιμόρφωση που στοχεύουν στη γενική και ειδική πρόληψη αντίστοιχα.\n- Θα παρέχεται υποστήριξη και παροχή συμβουλών για τη διαχείριση χρεών στο πλαίσιο αιτήματος του ενδιαφερομένου.\nΠου θα λειτουργήσουν τα κέντρα\nΣύμφωνα με το Εθνος, τρία κέντρα θα λειτουργήσουν στο κεντρικό τομέα Αττικής, δύο στο βόρειο τομέα των Αθηνών και τρία στη Θεσσαλονίκη. Από ένα κέντρο θα λειτουργήσουν στο Δυτικό τομέα των Αθηνών, στο Νότιο τομέα, στην Ανατολική Αττική, στη Δυτική Αττική και Πειραιά.\nΕπιπλέον, ένα κέντρο θα ιδρυθεί στον Εβρο, ένα στη Καβάλα, ένα στην Ημαθία, ένα στις Σέρρες, ένα στη Κοζάνη, ένα στα Ιωάννινα, ένα στη Λάρισα, ένα στη Μαγνησία, ένα στην Εύβοια, ένα στην Αχαία, ένα στην Αιτωλοακαρνανία, ένα στη Κόρινθο, ένα στη Μεσσηνία, ένα στη Ρόδο, ένα στο Ηράκλειο και ένα στα Χανιά.\nΜιλώντας στο «Πρακτορείο 104,9 fm» ο ειδικός γραμματέας διαχείρισης ιδιωτικού χρέους, του υπουργείου Οικονομίας και Ανάπτυξης, Φώτης Κουρμούσης, ανέφερε ότι τα κέντρα αυτά γίνονται ακριβώς για να βοηθήσουν τους δανειολήπτες και να τους κατευθύνουν στις καλύτερες δυνατές για αυτούς λύσεις, καθώς από την 1η Οκτωβρίου οι τράπεζες, σε εφαρμογή του νέου κώδικα δεοντολογίας, θα αρχίσουν να τους αποστέλλουν έντυπα προς συμπλήρωση, με βάση τα οποία θα μπορούν να τους προτείνουν ρυθμίσεις.\n«Επειδή, έχουμε δει αυτά τα έντυπα, υπάρχουν πολίτες που έχουν απορίες, ενδεχομένως να μην έχουν άνεση, ή ασφάλεια να απευθυνθούν στην τράπεζα, όπως πρέπει», είπε ο κ. Κουρμούσης και προσέθεσε: «Θα παρέχουμε και αυτό. Θα μπορούν να έρχονται στο κέντρο, να τους εξηγήσουμε τι πρέπει να κάνουν, να τους πούμε ποια είναι τα δικαιώματα τους, να τους βοηθήσουμε στο τι πρέπει να συμπληρώσουν και πού, ώστε να πάρουν την καλύτερη δυνατή ρύθμιση».\nΣε παρατήρηση, ότι μπορεί να υπάρξει αθρόα προσέλευση δανειοληπτών στα κέντρα αυτά, ο κ. Κουρμούσης απάντησε ότι εκείνοι που θα θελήσουν περισσότερο να χρησιμοποιήσουν τις υπηρεσίες τους και να βοηθηθούν από αυτά, είναι κυρίως όσοι δεν έχουν εξοικείωση με τη σχετική διαδικασία και δεν ξέρουν πού να απευθυνθούν, ή δεν έχουν άλλη επιλογή για παροχή συμβουλευτικής και υποστήριξης.\n«Σίγουρα, πολλοί πολίτες, όταν λάβουν κάποια επιστολή, όπως γίνεται μέχρι σήμερα , απευθύνονται σε κάποιο δικό τους συνεργάτη, όπως είναι ένας λογιστής, ή ένας δικηγόρος, κι αυτό συμβαίνει ήδη τα τελευταία χρόνια. Εμείς το κοινό που θέλουμε να εξυπηρετήσουμε είναι τους πιο ευάλωτους, σε προτεραιότητα βέβαια, αυτούς που δεν έχουν καν τη δυνατότητα να απευθυνθούν σε κάποιο λογιστή, σε κάποιο δικηγόρο, και δεν ξέρω και κάποια δυσκολία που ίσως έχουν, δεν έχουν καν τις σχετικές γνώσεις και είναι σε απόγνωση, όπως είπατε πριν», είπε ο κ. Κουρμούσης.\nΤα Κέντρα Εξυπηρέτησης Υποστήριξης Δανειοληπτών, όπως είπε ο κ. Κουρμούσης, θα είναι «ξεχωριστή δομή» από τα ΚΕΠ, αλλά θα χρησιμοποιούν για τη στέγαση τους, «για λόγους εξοικονόμησης κόστους», δημόσια κτίρια των δήμων, όπως και τα ΚΕΠ.\nΕπίσης ο κ. Κουρμούσης επιβεβαίωσε ότι τα κέντρα θα στελεχωθούν με νομικούς και οικονομολόγους, οι οποίοι θα προσληφθούν μέσω ΑΣΕΠ.\nΣε παρατήρηση ότι αυτό ίσως να είναι μια χρονοβόρα διαδικασία, ο κ. Κουρμούσης απάντησε ότι στο διάστημα που θα απαιτηθεί για να ολοκληρωθεί -το οποίο εκτίμησε σε δύο, τρεις μήνες μέχρι να έρθουν οι υπάλληλοι- και μέχρι και την 1η Οκτωβρίου που θα αρχίσει η αποστολή των εντύπων από τις τράπεζες, ήδη θα έχει γίνει προσπάθεια εξυπηρέτησης των πολιτών, μέσω ιστοσελίδας και κάποιου τηλεφωνικού κέντρου, από όπου θα παρέχεται συμβουλευτική στήριξη και ενημέρωση για τις πιο απλές περιπτώσεις, όπως λεπτομέρειες για τη συμπλήρωση του εντύπου, επεξηγήσεις, κ.λπ.\n«Υπάρχουν όμως και πιο εξειδικευμένες περιπτώσεις, όπως είναι κάποιες πολύ μικρές επιχειρήσεις, ή όπως ελεύθεροι επαγγελματίες, ή με κάποιο άλλο τρόπο δύσκολες υποθέσεις. Σε αυτές, θα πρέπει να απευθυνθούν στα κέντρα, ώστε οι επιστήμονες που υπάρχουν εκεί να κοιτάζουν το φάκελο τους, αυτό δε μπορεί να γίνει εξ αποστάσεως» προσέθεσε ο κ. Κουρμούσης.


9 χρόνια Αγαπημένα Παιδικά Βιβλία | Αγαπημένα παιδικά βιβλία...\nΕννιά χρόνια συμπληρώνονται σήμερα από την πρώτη ανάρτηση σε αυτό το blog.\nΚαι παρ΄ότι οι μέρες που διανύουμε είναι παράξενες και η διάθεση όλων μας, βαραίνει από τη σκιά της επικαιρότητας, θα ακολουθήσω τη συνήθεια των αναρτήσεων αυτής της ημέρας, και θα σας μιλήσω για τα βιβλία που αγάπησα περισσότερο τη χρονιά που πέρασε. Βιβλία με ημερομηνία κυκλοφορίας το 2019.\nΚαι ποιος ξέρει, ίσως μέσα σε αυτά κάποιος από εσάς να βρει ένα λόγο να χαμογελάσει ή έστω να ξεχαστεί...Ίσως κάποιος από εσάς βρει μια χαμένη ελπίδα, λίγο θάρρος, την έμπνευση, την αφορμή να δει με μάτι χαϊδευτικό και καρδιά τρυφερή τον διπλανό, τον εαυτό, το αύριο που ξημερώνει. Το εύχομαι ολόψυχα. Το αξίζουν και βιβλία και οι ανανγώστες τους.\nΓια παιδιά και νέους από 9+\nΉλιος με μουστάκια, το βιβλίο που αγάπησα περισσότερο τη χρονιά που πέρασε και αυτό που χάρισα περισσότερο σε ανθρώπους που αγαπώ.\nΟ τελευταίος Έλληνας της Σμύρνης, το ιστορικό βιβλίο που με συγκλόνισε και έγινε αφορμή για περισσότερο διάβασμα.\nΤο Πνεύμα του χιονιού, ένα βιβλίο για την διαχείριση της απώλειας, για τους νεκρούς που αρνούμαστε να αφήσουμε και τους ζωντανούς που κινδυνεύουμε να χάσουμε βυθισμένοι στο πένθος.\nΦράντζ Κλάφτα, το βιβλίο που με έκανε να κλάψω από τα γέλια με την αμίμητη αναβλητικότητα που μπορούμε να δείξουμε εμείς οι άνθρωποι.\nΠωλητής Ευτυχίας, ένα βιβλίο για την ευτυχία που μας βρίσκει παντού!\nΟ κηπουρός της νύχτας, μια ιστορία για την ομορφιά, την ανιδιοτέλεια, την θεραπευτική δύναμη της τέχνης στη ζωή μας.\nΧαριστική βιβλιοθήκη, μια υπέροχη φιλαναγνωστική περιπέτεια.\nΗ αγάπη δεν τελειώνει ποτέ. Όταν όλα τελειώνουν, αυτό που μένει, είναι η αγάπη.\nΜέσα στα βιβλία που διάβασα τη χρονιά που πέρασε και επίσης αγάπησα πολύ, αλλά έχουν ημερομηνία κυκλοφορίας προγενέστερη του 2019 είναι τα εξής:\nΕτικέτες 9 χρόνια αγαπημένα παιδικά βιβλία